Əkizlər – Şəxsi bloqa xoş gəlmisiniz!\n17 Fevral 2016 22 Fevral 2016 Məhərrəm MUSTAFA\nElxan və Orxan bir aydan yuxarı onlara verilmiş hərbi tapşırığı yerinə yetirib geri qayıdırdılar.Çox yorulmuşdular. Həm də səhər açılırdı. Gündüz hərəkət etmək təhlükəli idi.Mütləq gecəni gözləməli idilər. Dalda bir yer tapıb gizləndilər.Arabir Elxan durbinlə müşahidə aparırdı.Üzünü Orxana tərəf tutub dilləndi:\n– Qardaş, vəziyyət gərgindir. Biz erməni silahlıları ilə əhatə olunmuşuq. Bu yolla irəli getmək olmayacaq. Axşamı gözləyib geri qayıdacağıq.\n– Necə yəni gerı qayıdayacağıq? Orxan təəccüblə sual verdi.\n– Biz geri qayıtmasaq ələ keçə bilərik. Əldə etdiyimiz çox mühüm və əhəmiyyətli kəşfiyyat məlumatlarını rəhbərliyə çatdıra bilmərik. Zəhmətimiz də hədər gedər. Hərbi hissəyə iki gün geç çatacağıq.Bizə əmri yerinə yetirmək tapşırılıb. Vaxt məhdudiyyəti qoyulmayıb.\nArtıq axşam düşürdü. Kəşfiyyatçılar elə gəldikləri yolla da geri qayıtmağa başladılar. Onlar bir- birinin ardınca altı-yeddi metr ara saxlayaraq sakit-sakit gedirdilər. Heç biri danışmırdı.İki-üç saat getdikdən sonra qabaqda gedən Elxan yolu dəyişdi. Bir qədər də getdikdən sonra daşlı,qayalı olan bir zirvənin ətəyinə çatıb bir az istirahət etməyi qərara aldılar. Orxan dilləndi:\n– Bura ki Mamırlı qayadır.\n– Hə, oradır. Burdan keçəcəyik.\n– Qardaş, bu yol demək olar ki, keçilməzdir.\n– Düz deyirsən. Başqaları üçün hə, bizim üçün yox. Elə ona görə də burdan keçəcəyik.\nElxan çiyninə keçirdiyi çantanısını açaraq təxminən səkkiz-on metr uzunluğunda ip çıxarıb hər iki ucunu dolanaq edib bir tərəfini Orxana verib dedi:\n– Əlinə keçir və dalımca gəl.\nZirvəyə qalxdıqca çən çoxalırdı.Qara buludların arasından bədirlənmiş ay göründü.Yol getmək xeyli asanlaşdı.\nArtıq, zirvəni keçib aşağı düşürdülər. Düz yanlarından hürkmüş dağ keçisi qaçdı.Bir necə saniyədən sonra partlayış səsi eçidildi. Onlardan azca aralı mina partlamışdı. Hər ikisi yerə uzandı. Elxan ayağa durmaq istədi, bacarmadı. Orxana tərəf süründü.\n– Qardaş, necəsən? Qalx görüm.\n– Tərpənə bilmirəm,Elxan.\n– Hə qardaş, eşidirəm.\nOrxan cibindən nə isə çıxardıb, ovcunun içərisində ona uzatdı.\n– Al bunu,birdən…\nElxan qanlı əliylə tez onun ağzını tutdu.\n– Sus, sənin dalınca gələcəyəm. Əlindəkini də kimə çatmalıdırsa özün verərsən.\nElxan ayaq üstə dayana bilmirdi. Sürünə-sürünə gedirdi. Bu cür gediş həm əziyyətli idi, həm də vaxt aparırdı. Bir qədərdən sonra qabağına kiçik ağaclıq çıxdı. Çətinliklə də olsa iki ağac sındırıb qoltuğaltı düzəldib yoluna davam etdi.\n…Elxan və Orxan uşaq evində böyümüş, internat məktəbini bitirib hərbi xidmətə çağırılmışdılar.Qarabağdan – müharibə bölgəsindən uşaq evinə gətirilərkən eyni yaşda,eyni boy-buxunda olduğundan onları əkizlər deyə çağırırdılar.Onlara adı müəllimə Xocalı faciəsi günü itkin düşmüş öz əkiz övladlarının adlarını qoymuşdu. Elxan və Orxan bir-birlrinə çox isinişmişdilər. Özləri də inanırdılar ki, əkizdirlər.\n… Dan yeri sökülürdü.Müşahidə qülləsindəki əsgər durbinlə ətrafı nəzərdən keçirirdi. Birdən gözünə uzaqda səndirləyə-səndirləyə hərbi hissəyə tərəf gələn qaraltı göründü və cəld bu barədə rabitə vasitəsilə növbətçi zabitə məlumat verdi. Növbətçi zabit naməlüm görüntüyə tərəf avtomobillə iki əsgər gödərdi. Onlar gəlincə Elxan taqətsiz halda yerə yıxılmışdı.Onu hərbi hissəyə gətirdilər. Növbətçi həkim onu müayinə edib dedi:\n– Yaralının vəziyyəti ağırdır. Təcili Bakıya çatdırılmalıdır.\nArtıq komandir özünü yetirmişdi. Soruşdu:\n– Bəs Orxan hanı?\n– Sağdır,Mamırlı dağda qoyub gəlmişəm.Yarası ağırdır.Qalxa bilmədi.\n– Ay oğul, ora necə gedib çıxmısınız? Oranı gündüz keçmək olmur , qaldı ki, gecə vaxtı.\nKomandir növbətçi zabitə əmr verdi:\n– Helikopteri işə salın,desant dəstəsi hazırlaşsın.Həkim, sizdə onlarla gedin.\nElxan ayağa durmağa cəhd etdi.\n– Mən qardaşıma söz vermişəm ki, dalınca mütləq gələcəyəm.İcazə verin mən də gedim.\nKomandir bir anlıq fikrə daldı:\n– Onu da özünüzlə aparın.\nTəhlükəli olsa da helikopter Mamırlı dağa endi.Endi deyəndə dağa bir təkəri dəyirdi.Digər təkərləri havada qalmışdı.\nNə qədər yaralı da olsa birinci özünü yaralıya Elxan yetirdi:\n– Qardaş, gəldim.\nOrxanın azca aralı gözlərində ümüd işığı parıldadı və çöhrəsinə təbəssüm qondu.\nHəkim elə helikopterdə Orxanı müayinə etdi və komandirə məlumat verdi:\n– Cənab komandir, yaralıları təcili olaraq Bakıya-hərbi qospitala çatdırmalıyıq.\n– Yaxşı, həkim qalsın, desantları düşürün.\n– Hər dəqiqə qiymətlidir. Desantları düşürsək vaxtımız gedər.\n– Oldu, birbaşa Bakıya uçun.\n… Çatan kimi həkim yaralılara yardım etdi.\n… Həkim də, desantlar da susurdu. Onların nəzərləri baş – başa verib,bir – birinin əlundən tutub mışıl-mışıl yatan əkizlərdə qalmışdı.\nNext Novruz payı


“Sarkisyanın istefası Paşinyanın liderliyini gücləndirə bilər”\nTopçubaşov Mərkəzinin tədqiqatçısı Simona Skotti “Toplum TV”yə Ermənistan prezidentinin istefası haqqında danışarkən belə deyib.\nArmen Sarkisyan 2018-ci ildə Ermənistan prezidenti seçilmişdi. Bundan əvvəlsə o, Ermənistanın Londondakı səfiri və Ermənistanın baş naziri vəzifələrində çalışmışdı.\nPrezident yanvarın 23-də gözlənilmədən istefa verməsini ölkənin daxili və xarici siyasətinə təsirinin olmaması ilə izah edib və qərarının emosional vəziyyətdə verilmədiyini, müəyyən məntiqdən irəli gəldiyini söyləyib.\nYanvarın 25-də isə erməni mətbuatı yazıb ki, iki gün əvvəl istefa vermiş Sarkisyanın başqa ölkə vətəndaşlığı da var.\nİddia edilir ki, Armen Sarkisyanın Karib hövzəsindəki kiçik Sent-Kits və Nevis Federasiyasının vətəndaşı olduğu aşkarlanıb.\n“Sarkisyan öz bəyanatında istefanın bir neçə səbəbini qeyd edib, lakin onların əsl səbəblərlə çox az əlaqəsi var. Onun vəzifədən getməsinin əsl səbəbi ən azı prezident seçilənə qədər başqa ölkənin vətəndaşlığının olması imiş”, - “Hetq.am” saytında yayımlanan məqalədə qeyd edilib.\nErmənistan Konstitusiyasına əsasən, yeni prezident seçilənə qədər dövlət başçısının vəzifələrini parlamentin sədri Alen Simonyan icra etməlidir.\nSarkisyanın istefası gözlənilən idimi? Bundan sonra Ermənistanda proseslər necə inkifaş edə bilər?\nTədqiqatçı Simona Skottinin fikrincə, Sarkisyanın istefası ilk baxışda təəccüblü və gözlənilməz görünə bilər: o, 2018-ci ildə vəzifəsinin icrasına başlayanda 2015-ci ildə baş vermiş konstitusiya dəyişiklikləri nəticəsində prezidentin səlahiyyətləri aşağı salınmışdı. Bu da onun bəyanatının əsasını təşkil edən real səbəblərə şübhə yaradır.\n“Aydın məsələdir ki, Sərkisyanın istefasına hazırki siyasi konteksti nəzərə almadan, Baş nazir Nikol Paşinyanla münasibətlərdə onun artan narazılığından irəli gələn şəxsi qərar kimi baxmaq məqsədəuyğundur. Həqiqətən də, ötən il Sarkisyan ilə Paşinyan arasında bir sıra məsələlərdə fikir ayrılıqları olmuşdu. Bunlara Prezidentin 2020-ci ildə Qarabağa dair danışıqlara qoşulmamasını, konstitusiyada islahatlarında, eləcə də müharibədən dərhal sonra Baş Qərargah rəisinin işdən çıxarılması kimi məsələlərdə iştirak etməməsini misal göstərmək olar”.\nTədqiqatçı əlavə edir ki, hazırda Nikol Paşinyanın təmsil etdiyi “Vətəndaş Müqaviləsi" Partiyası parlamentdə 53 faizlik yerə sahibdir. Növbəti seçkilərdə “Vətəndaş Müqaviləsi” Ermənistanın gələcək prezidentinin seçilməsində kimə üstünlük veriləcəyinə yön verə bilər:\n“Parlamentin Sarkisyanın xələfinin seçilməsinə cavabdeh olduğunu və Paşinyanın rəhbəri olduğu "Vətəndaş Müqaviləsi" Partiyasının parlament üzərində güclü nəzarətə malik olduğunu nəzərə alsaq, yeni namizədin müəyyənləşdirilməsində heç bir maneə gözlənilmir. Bütün bunlara baxmayaraq, müxalifətin bu prosesə müdaxilə etməsi və onu ləngitməyə çalışması gözləniləndir”.\nSimona Skotti - Açıq mənbələrdən götürülüb\nAtlas Araşdırmalar Mərkəzinin rəhbəri Elxan Şahinoğlu da oxşar fikirdədir. O “Feysbuk” hesabında yazıb ki, proseslər istənilən halda Paşinyanın xeyrinə inkişaf edə bilər:\n“Ermənistan Konstitusiyasına görə prezident istefa verərsə, onun səlahiyyətləri müvəqqəti olaraq parlamentin sədrinə keçir. Prezident parlamentdə seçilir. Səvermənin birinci turunda prezident seçilmək üçün namizədin deputatların dörddə üçünün səsini alması lazımdır. Əgər prezidenti birinci turda seçmək mümkün olmazsa, ikinci tur səsvermə keçirilir və deputatların ümumi səslərinin beşdə üç səsini alan dövlət başçısı seçilir. Prezidenti ikinci turda da seçmək mümkün olmazsa, üçüncü tur səsvermə keçirilir və bu zaman sadə səs çoxluğu əldə edən namizəd dövlət başçısı seçilir. Yəni hardan baxsan, Nikol Paşinyanın irəli sürdüyü namizəd prezident seçiləcək. Nikol Paşinyan ona mane olan ombudsmanı da gələn ay istədiyi namizədlə dəyişəcək. Ancaq müxalifət sakit dayanan deyil, seçkilərin nəticələrinə təsir edə bilməsə də, Paşinyana problemlər yaratmağa çalışacaq”.\nErmənistanda baş verən siyasi proseslər Dağlıq Qarabağa və iki ölkə sərhədindəki vəziyyətə necə təsir göstərə bilər?\nPolitoloq Elxan Şükürlünün sözlərinə görə, Ermənistanda proseslərin bu şəkildə davam etməsi Azərbaycanın lehinədir:\n“Paşinyan uzun müddətdir hazırlaşdığı konstitusiya islahatlarına getməyə qərar verib və Ermənistan Ədliyyə Nazirliyinin rəhbərliyi ilə yeni komissiyanın yaradılması haqqında fərman imzalayıb. Bir neçə gündür baş verən hadisələr göstərir ki, hadisələr Paşinyanın gözləntiləri istiqamətində davam edir. İndiyə kimi Azərbaycan, Türkiyə ilə münasibətlərdə Ermənistan Prezidenti ilə arasında anlaşılmazlıq vardısa, artıq Paşinyan addım-addım bunları aradan qaldırır. Ümumiyyətlə, ötən il noyabrda keçirilən Soçi görüşündən sonra Paşinyanın üzərinə götürdüyü öhdəliklər istiqamətində ardıcıl addımlar atması müşahidə olunur. Eyni zamanda Paşinyanın arxayın davranışları onu deməyə əsas verir ki, Baş nazir artıq həm Qərb, həm də Rusiyadan öz hakimiyyətinin təhlükəsizliyinə təminat alıb. Onun əsas hədəfi region dövlətlərlə münasibətləri tənzimləməkdir. Bunun üçün Ermənistan konsititusiyasında dəyişiklik edilməlidir. Çünki Ermənistan konstitusiyasında Türkiyəyə qarşı ərazi iddiaları yer alıb”.\nElxan Şükürlü - Açıq mənbələrdən götürülüb\nSimona Skotti isə deyir ki, Sarkisyanın istefasının səbəblərindən biri kimi güman olunan daha bir ehtimal hazırda Ermənistanın Türkiyə ilə münasibətlərinin normallaşdırılmaq və müharibə sonrası Azərbaycanla münasibətlərdə gərginliyi azaltmaqdan ibarətdir.\n“Bu mərhələdə Azərbaycanla sərhədlərin demarkasiyası və delimitasiyası prosesi başlamalıdır və son bir neçə həftə ərzində Türkiyə ilə Ermənistan arasında başlanmış danışıqlar tezliklə real nəticələrə gətirib çıxaracaq. Sarkisyan istefa etməklə Ermənistanın xarici mövqeyini və onun köhnə geosiyasi rəqibləri ilə münasibətlərini dəyişdirəcək ən mühüm qərarları qəbul etməkdən boyun qaçırıb. Bu iki proses gələcəkdə həm ölkə daxilində, həm də diasporada qeyri-sabitlik və narazılığa səbəb ola bilər”.


AZƏRBAYCAN XALQ YARADICILIĞININ TƏNTƏNƏSİ1\nÜmumazərbaycan xalq yaradıcılığı olimpiadası böyük bədii müvəffəqiyyətlə keçdi. Bu olimpiada Sovet Azərbaycanı xalqlarının bədii özfəaliyyətinin və yaradıcılığının çox yüksəldiyidi göstərdi.\nOlimpiadanın proqramı Azərbaycan çalğı alətlərindən ibarət kolxoz ansambllarının, rayon klublarının gənclərdən ibarət orkestrlərinin, qoca və cavan aşıqların, xalq təlxəklərinin, müxtəlif çalğı alətləriidə çalan nadir ifaçıların çıxışlarından ibarət idi. Bunlar hələ də uzaq ucqarlarda işlənən ibtidai tulumb və çoban tütəyi, həmçinin qoltuq sazı, tar, kamança, yastı balaban, qarmon, mondalina, balalayka, dombra, skripka kimi alətlərdə çaldılar, xalq mahnıları və rəqsləri ansamblları da öz gözəl ustalıqlarını göstərdilər.\nBeş gün ərzində biz 1.100 nəfərdən artıq artistin— esravi kolxozçuların, müəssisə fəhlələrinin və sovet intelliğensiyası nümayəndələrinin çıxışlarına baxdıq. Bunlar inçəsənətin müxtəlif sahələrinə yiyələnməkdə böyük nailiyyət qazandıqlarını və istər tək-tək çıxışlarda, istərsə kollektiv çıxışlarda zənkin orijinal formaları nümayiş etdirdilər.\nAçıq demək lazımdır ki, bir çox professional artistlər yaradıcılıq cəhətdən inkişaf etmək üçün bu olimpiadadan çox fayda almış oldular. Bu söz, xüsusilə, oy-nayanlarımızı heç bir məzmunu olmayan hərəkətlər göstərməyə məcbur edən professional quruluşçularımızın «stilli» rəqslərinə nisbətən öz yeniliyi və məharəti ilə tamaşaçıları heyran edən xalq rəqsçilərinə aiddir.\nOlimpiada həm kolxoz tarlalarında, həm də sosialist müəssisələrində şərəf və igidlik işi olmuş əməyə—kollektiv əməyə bir məhəbbət kimi keçdi. Olimpiadada işti-rak edənlərin çıxışlarından biz gördük ki, zəhmətkeşlər özlərinin yaradıcılıqlarında öz əməklərini, öz peşələrini bədii surətdə təsvir edirlər.\nKirovabad rayonunun kolxozundan gəlmiş çoban Sariın çıxışı çox maraqlı idi. Onun tütəyi yalnız çalğı aləti deyil, həmçinin istehsal alətidir. O, bu tütəklə öz qoyun sürüsü ilə musiqi dilində danışır; onun tütəyi kolxoz sürüsünə baxmaqda ona kömək edir. Çoban öz tütəyi və öz işi ilə fəxr edir. O, çıxış edən zaman bildirdi ki, kolxoz sürüsünü qəbul edən zaman sürüdə 400 qoyun vardısa, indi 4400 qoyun vardır. Çoban kolxoz həyatının varlığından danışarkən sosializm qələbələrinin ruhvericisi partiyamızı salamladı. Aşıqlarımız öz yaradıcılıq yüksəlişini göstərdilər. Onlar tək-tək ya ikilikdə çıxış etməkdən indi kollektiv surətdə çıxış etməyə keçmişlər və bununla onların yaradıcılığı maraqlı, məzmunlu və siyasi tematika ilə daha dolğun olmuşdur.\nHadrud rayonunun Böyük Tağlar kəndindən gəlmiş və Behbud Çiçiyanın rəhbərlik etdiyi kolxozçu-düdükçülər ansamblının çıxışı böyük müvəffəqiyyətlə keçdi. Noraşen rayonunun kolxozçusu Əsədulla Həsənov nağara ilə çox gözəl oynadı. Zaqatala rayonunun Tala kəndindən üç kolxozçu qızın—Xanzadə, Şölə və Xədicənin şən «Lilay» mahnılarından yenilik saçılırdı.\nBalaca aşıqlardan Əliyev, Abdullayev, Allahverdiyev və pioner qız Məmmədova öz incə səsi və böyük musiqi məharəti ilə sovet uşaqlarının sevimlisi Klim Voroşilov haqqında mahnı oxudular. A. Kroşkonun rəhbərliyi ilə şoferlər klubu xor dərnəyinin çıxışı təsirli və incə idi. Şaumyan rayonu mühəndislərinin kvarteti Qriqin əsərlərini yaxşı ifa etdi.\nOxuyan qızlardan Zərnigar Quliyeva (Ağdamdan), Nəzakət (Kirovabaddan), Roza Arakelyan (Stepanakertdən gəlmiş məktəbli qız), Emma Abolyan (Hadrud rayonundan gəlmiş müəllimə) və oğlanlardan—Gülağa Məmmədov və Böyükağa Ağayev (Yeni Suraxanı kəndindən) məharətlə çıxış edərək gözəl səslərini nümayiş etdirdilər.\nOlimpiada xalqların möhkəm dostluğunun təntənəsi nümayişi kimi keçdi.\nOlimpiadanın ən parlaq nömrələrindən biri Hil xalq rəqsləri ansamblının çıxışı idi. Bunların çıxışında xalq mahnılarından sonra ləzginka oynanılır, uşaqlar «öz hünərlərini ğöstərməkdə sanki böyüklərlə yarışırdılar.\nÖzfəaliyyət ansamblları quruluş sahəsində icad etməyin zənginliyini, ansamblların yaradıcılıq cəhətcə inkişaf etməsini və çıxışların siyasi dolğunluğunu göstərdilər.\nOlimpiadada iştirak edənlər içərisində hər uç nəslin nümayəndəsi var idi. Burada altı yaşlı qarmoiçu Susanna Qəniyeva (Kürdəmirdən) və 146 yaşlı Qanbaliyev. (Dağlıq Qarabağdan) ilə yanaşı olaraq, pionerlərin aşıqlar ansamblı, gənc oynayanlarla yanaşı Nuxa rayonu kolxozlarından gəlmiş qoca oynayanlar dəstəsi çıxış edirdi. Bütün bunlar öz mahnılarında şən və xoşbəxt həyatı, Vətənə, Kommunist partiyasına, Sovet hakimiyyətinə qızğın məhəbbət və sədaqətlərini tərənnüm edirdilər.\nOlimpiadada əsas yeri Sovet hakimiyyəti dövründə yetişmiş, qədim melodiyaların ifasına yenilik gətirən gənclər tuturdu. Şuşalı məktəbli Nüsrət Muxtarov və 10 yaşlı pioner Ənvər Nəzərov xoşbəxt sovet uşaqlarının həyatına həsr etdikləri və böyük ruh yüksəkliyi ilə oxuduqları şerlərində sovet xalqının ən yaxşı oğullarının yaradıcılığı üçün ilham verən arzunu—Kremldə partiya və hökumət rəhbərləri ilə görüşmək arzusunu ifadə edirdilər.\n1. Məqalə «Azərbaycan qadını» jurnalının 1939-cu il 12 ci nömrəsində həmçinin rusca «Bakinski raboçi» qəzetinin 1939-cu il 24 iyun tarixli nöemrəsində çap olunmuşdur.


“Üç nəsil, bir soyqırım”\nXocalı fotosərgisi Aalten sakinlərində dərin izlər buraxıb\nXocalı soyqırımının dəhşətlərinə həsr olunmuş və Avropada ilk olaraq Brüsseldə nümayiş etdirilən “Üç nəsil, bir soyqırım” adlı sərgi bu dəfə Niderland Krallığının Aalten şəhərində baş tutub. Diasporla İş üzrə Dövlət Komitəsinin mətbuat xidmətindən Teleqraf.com-a verilən məlumata görə, fotosərgidə 1992-ci ildə Xocalıda, eləcə də Azərbaycanın digər işğal olunmuş ərazilərində çəkilmiş və ermənilərin törətdiyi soyqırımlar, vəhşiliklər, işgəncələri əks etdirən 125 foto nümayiş olunub.\nSərginin təşkilatçısı Azərbaycan Türk Kültür Mərkəzinin rəhbəri İlhan Aşkın Aalten şəhərinin təsadüfi seçilmədiyini deyir. Belə ki, Aalten İkinci Dünya müharibəsi zamanı alman faşistlərinin təcavüzünə daha cox məruz qalan şəhərlərdəndir. Əhalisinin bir hissəsi faşistlər tərəfindən vəhşicəsinə qətlə yetirilən Aaltenin sakinləri müharibənin ağrısını hələ də ürəklərində daşıyırlar. Məhz bu səbəbdən aaltenlilərin Xocalı faciəsini daha dərindən anlayacağını düşünərək fotoların sərgisi üçün bu şəhər seçilib.\nSərgidə, həmçinin 1905 və 1918-ci illərdə ermənilərin azərbaycanlılara qarşı törətdiyi qırğınlar, hələ çar Rusiyası zamanında rusların dəstəyi ilə qədim İrəvan xanlığının erməniləşdirilməsi barədə açıqlamalar verilib, faktlar səsləndirilib, videokadrlar nümayiş etdirilib. Sərgi çoxlu sayda tamaşaçılar tərəfindən ziyarət olunub və nümayiş olunan fotolar ziyarətçilərdə dərin təəssürat oyadıb.


İsmayıllıda yeni tikinti materialları kombinatı - Xəbərlər - İSMAYILLI RAYON Icra Hakimiyyəti\n26 iyul 2016-cı il tarixdə kombinatın açılış mərasimi olub. Rayon İcra Hakimiyyəti başçısının müavini Sevil Əhmədova giriş nitqi ilə tədbiri açıb. ASC-nin sədri Azad Əliyev çıxış edərək bildirib ki, Regionların sosial-iqtisadi inkişafı Dövlət Proqramına uyğun olaraq bu kombinatın inşası başa çatıb və tikinti materialları istehsalına tam hazırdır. İstehsal etdiyimiz məhsullar bazar qiymətlərinə müsbət təsir edəcək, həm də 35 ailənin həyat şəraitini yaxşılaşdıracaq.İstehsal artdıqca firma mağazaları da açılacaq, İsmayıllı alıcıları artıq uzaq bazarlara üz tutmayacaqlar.\nRayon İcra Hakimiyyətinin başçısı Mirdaməd Sadıqov çıxışına inşaatçıları, burada işləyəcək rayon sakinlərini yeni müəssisənin açılışı münasibətilə təbrik edib. Bildirib ki, Azərbaycan Respublikasının Prezidenti cənab İlham Əliyevin diqqəti, qayğısı və hərətərəfli dəstəyi ilə İsmayıllı yeniləşir, tikilir,qurulur və abadlaşır. Bu kombinatın açılışı da ölkə rəhbərinin sahibkarlığın inkişafı üçün yaratdığı şəraitin yeni bir təzahürüdür. Bundan sonra Basqalda, Qubaxəllilidə, Balikdə, Qalınçaqda və digər yerlərdə yeni-yeni müxtəlif profilli istehsal müəssisələri və iş yerləri açılacaq.\nLayihənin müəllifi Eldar Cəfərov yaradılan şəraitə, sahibkarlığın inkişafına, sahibkarlara göstərdiyi qayğıya görə ölkə Prezidentinə minnətdarlığını bildirib. Rayon rəhbərliyinə təşəkkür edib ki, istehsal müəssisələrinin açılışına rəvac verir, şərait yardır.


BMU-İNHA ikili diplom proqramı haqqında növbəti məlumat sessiyası təşkil olunub\nBakı Mühəndislik Universiteti (BMU) və Cənubi Koreyanın İNHA Universiteti arasında icra olunan beynəlxalq ikili diplom proqram haqqında növbəti məlumat sessiyası keçirilib. Budəfəki məlumat sessiyası proqram çərçivəsində tədris olunan İnşaat mühəndisliyi ixtisasına həsr olunub.\nBMU-İNHA ikili diplom proqramının direktoru Humay Cəfərli ikili diplom proqramı haqqında məlumat verib. O, proqrama müraciət forması, qəbul şərtləri, proqramın modeli, tədris dili və s. barədə ətraflı danışıb. Mühəndislik ixtisasları istiqaməti üzrə beynəlxalq ikili diplom proqramına sənəd qəbulunun davam etdiyini qeyd edən proqram direktoru onlayn qeydiyyatın 14 avqustda yekunlaşacağını diqqətə çatdırıb. Bildirib ki, 17 avqustda keçiriləcək I mərhələdə abituriyentlər riyaziyyat və fizika fənlərindən yazılı imtahan, 19 avqustda keçiriləcək ikinci mərhələdə isə ingilis dili fənnindən şifahi imtahan verəcəklər. O, nəticələrin 23 avqust tarixində açıqlanacağını vurğulayıb.\nİkili diplom proqramının idarə edilməsi üzrə bölmə rəhbəri Hyunjin Yang İnha Universiteti barədə ətraflı məlumat verib. İNHA Universitetinin 1954-cü ildə Koreya müharibəsindən sonra yarandığını bildirən Hyunjin Yang təmsil etdiyi universitetin mühəndislik, biznes inzibatçılığı, tibb, sosial elmlər sahəsində Cənubi Koreyanın lider universitetlərindən biri olduğunu diqqətə çatdırıb. Proqramın üstünlüklərindən danışan Hyunjin Yang iki diplom əldə etməklə yanaşı, tələbələrin Cənubi Koreyaya getmək imkanı əldə edəcəklərini də qeyd edib.\nMəlumat sessiyasında BMU-İNHA ikili diplom proqramında İnşaat mühəndisliyi ixtisasında “Tərsimi həndəsə və mühəndis qrafikası” fənnini tədris edən, eyni zamanda BMU-nun Mühəndislik fakültəsinin dekanı, texnika elmləri üzrə fəlsəfə doktoru Hüseyn Mirzəyev çıxış edib. O, inşaat mühəndisliyinin mühəndislik sahələri içərisində ən geniş yayılmış tikinti sahəsi olduğunu vurğulayıb. Bildirib ki, inşaat mühəndisliyi ixtisası üzrə BMU-da yüksəkixtisaslı kadrlar hazırlanır və bunun üçün universitetdə kifayət qədər kadr potensialı, təsdiq olunmuş tədris proqramları, eyni zamanda maddi-texniki baza mövcuddur.\nSonda proqram üzrə İnşaat mühəndisliyi ixtisasında təhsil alan Anar Rzayev çıxış edib. O, ilk növbədə Təhsil Nazirliyinə abituriyentlər üçün belə bir imkan yaratdıqlarına görə minnətdarlığını bildirib. Proqram barədə fikirlərini bölüşən tələbəmiz proqramın üstünlüklərindən bəhs edib və abituriyentlərə bu ixtisası seçməyi tövsiyə edib.


23 İyul 10:15 tarixinə kimi ödənilib\nElanın kodu: 449973\nBaxış sayı: 11828\nGÜNLÜK (ПОСУТОЧНО), (DAILY APARTMENT) kirayə verilir. Bakı şəhərinin qonaqları və turistlər üçün, tam mərkəzdə, 28 mala və dənizkənara bulvara yaxın, 2 otaqlı mənzil kirayə verilir. Mənzildə qonaqların yaşaması və istirahəti üçün bütün şərait var. Mənzil əsasən xarici qonaqlara kirayə verilir. Qonaqların və turistlərın arzusuna uyğun olaraq, hava limanından qarşılama, mənzilə gətirilmə, mənzilin mütəmadə olaraq təmizlənməsi, xarici qonqalaın miqrasiya idarəsində müvəqqəti qeydiyyatı və digər xidmətlər həyata keçirilə bilər. Mənzilin kirayə qiyməti, mənzildə yaşayan adamların sayından, kirayə müddətindən və digər nüanslardan asılı olaraq 35-60 azn arası dəyişə bilər. Mənzil 2 gündən az kirayə verilmir.\n3 otaqlı 109 m² 2/2 mərtəbə\n4 otaqlı 130 m² 2/4 mərtəbə\n3 otaqlı 98 m² 2/5 mərtəbə\n3 otaqlı 73 m² 3/4 mərtəbə\nSahil m., Malokan bağı, Nəsimi r.\nSahil m., Fransız Səfirliyi, Nəsimi r.\nSon bir ay : 9255 elan\nSon bir həftə : 1982 elan


İslahat tədbirləri niyə sürətlənməlidir? - Nazir müavinindən açıqlama\n"Əmək və Əhalinin Sosial Müdafiəsi Nazirliyi öz fəaliyyətində Sosial Tədqiqatlar Mərkəzinin hesabatlarına da istinad edəcək".\nBunu Əmək və Əhalinin Sosial Müdafiəsi nazirinin müavini Mətin Kərimli Sosial Tədqiqatlar Mərkəzinin təşkil etdiyi "Prezidentin sosial və kadr islahatları ictimai rəydə” mövzusunda konfransda deyib.\nOnun sözlərinə görə, bu il Azərbaycanda minimum əməkhaqqı iki dəfə artırılıb: "Başqa sözlə, minimum əməkhaqqı 130 manatdan 250 manata qaldırılıb. Bu da bir milyon 350 min insanı əhatə edir. İl ərzində özünüməşğulluq proqramında 10 min vətəndaş iştirak edir. İlin əvvəlində pensiyaların minimum məbləğində 72 faiz artım olub, ilin əvvəlindən 14 mindən çox şəxsə şəxsə elektron qaydada pensiya təyin edilib. Sosial müavinət və təqaüdlərin məbləği orta hesabla 2 dəfə artıb. 68 min ailə ünvanlı sosial yardımla əhatə olunur.\nİstənilən islahat tədbirlərini şərtləndirən müəyyən amillər var. Bu, qeyri-adekvat struktur, hər hansı korrupsiya və süründürməçilik məsələləri ola bilər. O halda hər hansı səmərədən və vəzifədən danışmaq sadəlövhlük olardı. Burada əsas məsələ insanlarda, qurumlarda düşüncə tərzinin transformasiyasıdır və Prezidentin vizionunu konkret tədbirlərə çevirməkdir".


Qurban Qurbanov: “Deməzdim ki, rəqabətsiz çempion olmuşuq” » Football-plus.az\n25 apr 13:00liqa\nMatçdan sonra hər iki komandanın çalışdırıcısı media nümayəndələrinin qarşısına çıxdı. Öncə jurnalsitlərin suallarını ardıcıl 5-ci çemionluğu rəsmiləşdirən “Qarabağ”ın baş məşqçisi Qurban Qurbanov cavabladı. 46 yaşlı mütəxəssisin oyunla bağlı fikirləri:\n- Öncə futbolçularımı ardıcıl 5-ci dəfə çempion olmaq münasibətyilə təbrik edirəm. Bu, hər bir futbolçunun, hər klubun arzusudu. Çətin oyun oldu. Bilirdik ki, "Sumqayıt” bu görüşə ciddi hazırlaşacaq. Oyunçularımda həyəcan var idi, amma bu da normal haldı. Buna görə sevindim. Çünki məsuliyyət olan yerdə həyəcan da olmalıdı. Samir Abasova və komandasına uğurlar arzulayıram.\n- Artıq çempionluğu rəmiləşdirdiz. Qalan 4 turda heyətdə rotasiya edəcəksiz?\n- Bütün oyunlara tam heyətlə hazırlaşacağıq. Amma ola bilər ki, hansısa futbolçuya 1-2 oyun dincəlmək üçün şərait yaradım. Elə futbolçular var ki, az da olsa, dincəlməyə ehtiyacı var. Amma qarşıdakı oyunlara da tam ciddi hazırlaşacağıq.\n- Erkən çempionluq xeyrinizə olacaq, yoxsa ziyanınıza? Nəzərə alsaq ki, qarşıdan avrokuboklar gəlir, komanda 2 aya formadan düşməyəcək?\n- Futbolçularımın əksəriyyəti neçə illərdi fasiləsiz oynayır. Məni əsas narahat edən onların fiziki yorğunluğu deyil, loru dillə desək, uğurlardan sonra "çaşmaq” ehtimalıdı. Səviyyəsindən asılı olmayaraq, bütün çempionluqlar hamı üçün şirindi. Mən həmişə deyirəm ki, uğur qazandıqdan sonra məsuliyyət daha da artır. Bunu hər bir oyunçu dərk etsə, inanmıram ki, neqativ nəsə yaşansın. Daha əvvəl də belə durumla qarşılaşmışıq. Komandanı tonusda saxlamağa çalışacağıq.\n- "5”dən artıq qiymət verməyəcəyəm. Hər birini təbrik edirəm, amma əsas məsələ bundan sonrakı proseslərdi. Bu balansı, sabitlliyi saxlamağı bacarmalıyıq.\n- Çempionlar Liqası haqda nə düşünürsüz? Yenidən qrupa düşmək mümkün olacaq?\n- ÇL-in qrupuna düşmək üçün heyət daha güclü olmalıdı. Bu haqda rəhbərliklə indi söhbət edəcəksiz, yoxsa mövsümün sonunu gözləyirsiz?\n- Biz bu işləri bütün ilboyu edirik. Dəfələrlə demişəm: həmişə istəyirəm ki, komandaya hər il bir və ya iki yeni oyunçu gəlsin. Ehtiyac var və işlər gedir. Bütün top-klublarda axsayan mövqe olur.\n- 5 çempionluğun hər birində ikinci ilə aradakı xal fərqi artan qrafiklə gedir. İlk iki çempionluğunuzu daha gərgin rəqbət fonunda əldə etmişdiz. Rəqabət mühitinin yoxluğu sizi narahat etmir?\n- Deməzdim ki, rəqabətsiz çempion olmuşuq. Sadəcə, komandaların sayının azlığı səbəbindən belə olub. Çox istəyərəm ki, başqa komandalar güclənsinlər və rəqabət daha da artsın. Ancaq onu da sizə deyim ki, yanvardan bəri çempionat çox fərqli keçir. Bütün komandalar fərqli oynayırlar. Əsas da yerli oyunçuların təcrübəsi artıb. Bu da məni sevindirir.\n- Yeni oyunçulara ehtiyacınız olduğunu dediz. Bəs rəhbərlik transferlər üçün sizə istədiyiniz büdcəni ayıracaq?\n- Bu vaxta qədər hansı oyunçunu istəmişiksə, rəhbərliklə problem olmayıb. Ümumiyyətlə, hər ölkənin öz qiyməti, futbolçu səviyyəsi var. Mən çox istərəm ki, "Qarabağ”a daha yaxşı, daha səviyyəli futbolçular gəlsinlər, amma belələri başqa çempionatlara gedirlər. Bu gün yaxşı futbolçu tapmaq olar. Ancaq onlar bizim ölkəyə gəlmək istəmirlər. Sizin düşündüyünüz futbolçular Rusiya, Türkiyə və başqa ölkələrdə oynamağı üstün tuturlar. Biz onlara nə qədər pul versək də, gəlmək ehtimalı çox aşağıdı. Hər ölkənin futbol aləmində özünəxas nüfuzu var.\n- Razıyam, əvvəl "Bakı”, "Xəzər Lənkəran”, "Simurq”, "İnter”, "Neftçi” kimi komandalar var idi. Onların oyunçuları, məşqçiləri də fərqli idilər. Ümumiyyətlə, adam düşdüyü mühitə uyğunlaşır. Onda da eyni hədəfimiz var idi, indi də. Komanda sayının artrması ilə bağlı söhbətlərimiz daim olur, amma bəzi nüanslar var ki, onları düzəltmək olmur. Bu gün çox komanda federasiyanın üzərindədi. Sayı süni şəkildə çoxaltmaq olar, amma onda da keyfiyyət aşağı düşəcək. İstənilən halda yeni addımlar atmaq istəyirik.\nQurban bəydən sonra jurnalsitlər qarşısına Samir Abasov çıxdı. O da əvvəlcə oyunla bağlı fikirlərini bölüşdü.\n- “Qarabağ”ı çempionluq münasibəti ilə təbrik edirəm. Ancaq heç istəməzdim ki, bu çempionluq bu gün rəsmiləşsin. Bu gün əvvəlki oyunlardan yaxşı oynadıq. Əfsuslar olsun ki, alınmadı. "Qarabağ"a Çempionlar Liqasında bol-bol uğurlar arzulayıram.\n- Final fitindən sonra aqressiv göründüz, hakimlərə hücum çəkdiz...\n- Kubok oyunundan yığılmış məsələdi. Bir-iki hakim var ki, onların idarəçiliyi barədə çox danışmaq istəyərdim. Ancaq indi nəsə desəm, bizə baha başa gələ bilər. Çempionat bitsin, sonra danışaram. Matçdan sonra AFFA nümayəndəsi də gördü ki, mən onu təhqir etmədim. Sadəcə, Bəhlula göstərdiyi sarı vərəqənin səbəbini bilmək istəyirdim.\n- Ötən həftə ölkə mətbuatı “bəlkə növbəti mövsüm "Sumqayıt”da olmadım”açıqlamanızı müzakirə etdi. Bəlkə bu gün konkret fikir bildirəsiz.\n- "Sumqayıt”ımı çox istəyirəm. Əlimdən gələni edəcəm ki, qalam. Rəhbərliklə görüşəcəm. Maaş haqda söhbət sonuncu yerdə dayanıb. Şəhərimi çox istəyirəm və bu klubu hər şeydən çox istəyirəm. Məni narahat edən doğulduğum şəhərin komandasının gələcəyidi. Fərqi yoxdu burda olacam, ya yox, əsas odu ki, “Sumqayıt” iddialı olsun, güclülər arasında yer alsın. Yenə deyriəm, maaş məsələsi mənim üçün ən sonuncu yerdədi.\n- Ölkədə iki ən emosional məşqçidən birisiz. İkincisi Ayxan Abbasovdu. Bəlkə aqressivliyə bir məhdudiyyət qoyasız?\n- Məsləhətinizə görə təşəkkür edirəm. Uduzmaq istəməyən məşqçidə aqressivlik təbiidi.\n- Avroliqa şanslarınız necədi?\n- Bugünkü oyun məni ümidləndirdi. On günə 4 oyunluq tsikli arxada qoyduq. Cavid İmamverdiyevlə Rəşad Eyyubovun ayaqları ağrıyırdı. Bu gün onları qorudum. İnanıram ki, bacaracağıq.\n- Qarşıdakı 4 oyundan üçünü evdə keçirəcəksiz. Kənar qüvvələrin təsirindən çəkinmirsiz?\n- İnanmıram ki, "Qarabağ” çempionluğu təmin etdikdən sonra növbəti turlarda əzmkar oynamasın. Biz oyunumuzu meydanda oynayırıq, başqa yerdə yox.\n- Bəs hakimlikdən narahat deyilsiz?\nZaur Axundov mövsümün sonunu işarə verdi Qurban Qurbanov heç kimi göndərmək istəmir Qurbanovun qarşısına daha aqressiv “Şerif” çıxıb Svanadze: "Məni yox, amma uşaqları istəyən komandalar var" Qurban Qurbanov “İnter”i “ilin komandası” adlandırdı


Azərbaycanda 02 iyulun kriminal xronikası\n3 İyul 2012 13:12\nRespublikanın daxili işlər orqanları tərəfindən gün ərzində 46 cinayət faktı qeydə alınmış, onların da 26-sı "isti izlər"lə açılmışdır.\nRespublikanın avtomobil yollarında 7 yol-nəqliyyat hadisəsi baş vermiş, nəticədə 1 nəfər ölmüş, 15 nəfər isə yaralanmışdır.\nAvtomaşın qaçırmaqda təqsirli bilinən Bakı şəhər sakini Elçin Bağırov tutulmuşdur\nİyulun 2-də "Şamaxinka" adlandırılan ərazidə naməlum şəxs Bakı şəhər sakini Mübariz Əliyevin idarə etdiyi "Mercedes" markalı avtomaşına sərnişin qismində oturub Şabran rayonuna gedəcəyini bildirmişdir. Şabran rayonunun Ağalıq kəndinin meşə zolağında sürücünün düşməsindən istifadə edən həmin şəxs avtomaşını qaçırmış və Gəndob-Yalama yolunun 12-ci km-də idarə edərkən onu yolun kənarındakı ağaca vurmuş və xəsarət aldığından xəstəxanaya yerləşdirilmişdir.\nAparılmış araşdırmalar zamanı onun Bakı şəhər sakini Elçin Bağırov olması müəyyən edilmişdir.\nSabunçu qəsəbəsi ərazisində yol-nəqliyyat hadisəsi\nİyulun 2-də saat 23.55 radələrində Sabunçu qəsəbəsi ərazisində müəyyən edilməmiş avtomaşınla Bakı şəhər sakini Şəkər Qafarova vurulmuşdur. Nəticədə xəsarət almış Ş.Qafarova xəstəxanaya yerləşdirilmişdir.\nNizami rayonu Naxçıvanski küçəsində yol-nəqliyyat hadisəsi\nİyulun 2-də saat 07.00 radələrində Nizami rayonu Naxçıvanski küçəsində müəyyən edilməmiş avtomaşınla Bakı şəhər sakini Akif Zeynallı vurulmuşdur. Nəticədə xəsarət almış A.Zeynallıya xəstəxanada ilkin tibbi yardım göstərildikdən sonra buraxılmışdır.\nSumqayıt şəhəri 5-ci mikrorayon ərazisində yol-nəqliyyat hadisəsi\nİyulun 2-də saat 12.20 radələrində Sumqayıt şəhəri 5-ci mikrorayon ərazisində müəyyən edilməmiş avtomaşınla şəhər sakini Gülarə Məhərrəmova vurulmuşdur. Nəticədə xəsarət almış G.Məhərrəmova xəstəxanaya yerləşdirilmişdir.\nSumqayıt şəhər sakini Elçin Məmmədova bıçaqla xəsarət yetirmiş Raul Əhmədov tutulmuşdur\nSumqayıt ŞPİ 3-cü PB əməkdaşlarının keçirdikləri əməliyyat-axtarış tədbirləri nəticəsində iyunun 1-də Elçin Məmmədova bıçaqla xəsarət yetirmiş şəhər sakini Raul Əhmədov tutulmuş və hadisəni törədərkən istifadə etdiyi bıçaq ondan götürülmüşdür.\nAvtomaşından pul oğurlamaqda şübhəli bilinən Masallı rayon sakini Raqib Zeynalov tutulmuşdur\nAbşeron RPŞ əməkdaşlarının keçirdikləri əməliyyat-axtarış tədbirləri nəticəsində iyunun 1-də Kamil Məmmədova məxsus "Mitsubishi" markalı avtomaşından 300 manat pulu oğurlamaqda şübhəli bilinən Masallı rayon sakini Raqib Zeynalov tutulmuşdur.\nAvtomaşın qaçırmaqda təqsirli bilinən Bərdə şəhər sakini Tariyel Kərimov tutulmuşdur\nİyulun 2-də Bərdə şəhər sakini Aidə Əzizova RPŞ-yə ərizə ilə müraciət edərək, həmin gün saat 14.00 radələrində evinin qarşısından "Nissan-Micra" markalı avtomaşınının ona qarşı xuliqanlıq etmiş Tariyel Kərimov tərəfindən qaçırılmasını bildirmişdir.\nBərdə RPŞ əməkdaşlarının keçirdikləri əməliyyat-axtarış tədbirləri nəticəsində T.Kərimov tutulmuş və onun Bərdə-Qaratəpə yolunun 7-ci km-də həmin avtomaşını su kanalına aşırması müəyyən edilmişdir.\nAğstafa şəhər İmaməli Məscidinin həyətində 2 ədəd başlıqsız mərmi tapılmışdır\nAğstafa şəhər İmaməli Məscidinin həyətində qazıntı işləri aparılarkən 2 ədəd başlıqsız mərmi tapılmışdır. Mərmilər Ərazilərin Minalardan Təmizlənməsi üzrə Milli Agentliyin əməkdaşları tərəfindən zərərsizləşdirilmişdir.\nAbşeron rayonunun Digah qəsəbəsində 2 nəfər ehtiyatsızlıqdan yanıq xəsarəti almışdır\nİyulun 2-də Abşeron rayonunun Digah qəsəbəsi ərazisindəki evlərdən birində yaşayanlar Ehtiram Yusifov və Nazim Şirbəyev evlərində qaz sobasında təmir işləri apararkən ehtiyatsızlıqdan əllərindən yanıq xəsarətləri almışlar. E.Yusifov və N.Şərbiyev xəstəxanaya yerləşdirilmişlər.\nMingəçevir şəhər sakini Tural Mahmudova bıçaqla xəsarət yetirmiş Kamran Hüseynli tutulmuşdur\nİyulun 2-də Mingəçevir şəhəri Sağ sahil küçəsində şəhər sakini Kamran Hüseynli münaqişə zəminində Tural Mahmudova bıçaqla xəsarət yetirmişdir. T.Mahmudov xəstəxanaya yerləşdirilmiş və orada ölmüşdür.\nMingəçevir ŞPŞ əməkdaşlarının keçirdikləri əməliyyat-axtarış tədbirləri nəticəsində K.Hüseynli tutulmuşdur.\nNəsimi rayonu ərazisində Nazim Ağaquliyevə naməlum şəxs tərəfindən bıçaqla ölümcül xəsarət yetirilmişdir\nİyulun 2-də Nəsimi rayonu ərazisindən Bakı şəhər sakini Nazim Ağaquliyev bıçaq xəsarətləri ilə xəstəxanaya aparılarkən yolda ölmüşdür.\nSəngəçal Dəmir Yolu Stansiyasının 490-cı km-də qorunmayan keçiddə yol-nəqliyyat hadisəsi\nİyulun 1-də saat 20.00 radələrində Səngəçal Dəmir Yolu Stansiyasının 490-cı km-də qorunmayan keçiddə Bakı şəhər sakini Mürşüd Məmmədov idarə etdiyi "Mercedes-190" markalı avtomaşını elektrovoza vurmuşdur. Nəticədə xəsarət almış M.Məmmədov və sərnişinləri, Bakı şəhər sakinləri İradə Osmanova, Vüsal Əliosmanov, Aytac Məmmədova və Anar Veysov xəstəxanaya yerləşdirilmişlər.


Binəli Yıldırım: “Səslərimizin bir hissəsi yekun aktlarda rəqib namizədə yazılıb"\n15 Aprel 2019 - 16:32\nBinəli Yıldırım:“Səslərimizin bir hissəsi yekun aktlarda rəqib namizədə yazılıb"\n“Bu bir hüquqi prosesdir. Səslər saxtalaşdırılıb. Hər şey bu qədər açıqdır. Bizim səslərimizin bir hissəsi yekun aktlarda rəqib namizədə yazılıb.”\n“Hüququmuzu müdafiə edirik, vətəndaşlarımızın verdiyi səsin doğru-dürüst sayılmasını istəyirik. Səslər saxtalaşdırılıb, hər şey bu qədər açıqdır. Bizim səslərimizin bir hissəsi yekun aktlarda rəqib namizədə yazılıb. İstanbul kimi şəhəri idarə edəcək bələdiyyə sədrinin saxta səslərlə seçilməsi doğru deyil.\nSeçkidə edilən saxtakarlıqlar , yanlışlıqlar, səs oğurluqları kifayət qədərdir. Hamımıza düşən, nəticə sakitliklə gözləməkdir. Xarici ölkələrə mesajlar göndərmək, xarici ölkələrdən Türkiyəyə təzyiq tələb etmək doğru deyil. İmamoğluna YSK-nın verəcəyi qərarı sakitliklə gözləməsini bir daha tövsiyə edirəm” – Binəli Yıldırım belə deyib.


KRİMİNAL 28 sen 2021, 15:31\nBinəqədi rayonunda fərdi yaşayış evlərindən çoxsaylı oğurluqlar edən şəxs saxlanılıb. Binəqədi Rayon Polis İdarəsinin 4-cü Polis Şöbəsinin əməkdaşlarının həyata keçirdikləri əməliyyat-axtarış tədbiri nəticəsində paytaxt sakini Natiq Süleymanov tutularaq istintaqa təqdim edilib. Araşdırma zamanı onun Binəqədi rayonunun qəsəbələrində yerləşən 22 yeni tikilməkdə olan evdən məişət əşyaları, ellektrik naqilləri, kombi aparatları, təmir-tikinti alətləri oğurladığı məlum olub.\nDİN-dən Demokrat.az-a verilən məlumata görə, Natiq Süleymanov gündüzlər Binəqədi rayonu ərazisində gəzərək hansı mənzildə təmir işlərinin getdiyini müəyyənləşdirəndən sonra gecə saatlarında həmin evlərdən oğurluqlar edib.\nFaktlarla bağlı 4-cü Polis Şöbəsində toplanan materiallar Binəqədi Rayon Polis İdarəsinin İstintaq Şöbəsinə göndərilib. Natiq Süleymanovun qanunsuz əməllərindən zərərçəkən başqa vətəndaşlar varsa bu barədə Binəqədi Rayon Polis İdarəsinə və ya ərazi üzrə polis orqanlarına, həmçinin Nazirliyin "102" Xidməti-Zəng Mərkəzinə məlumat verə bilərlər.


Gürcüstanda məhbusun ölümünə görə türmə rəisi işdən qovulub: nazir özü işə qarışıb\nEv Dünya Gürcüstanda məhbusun ölümünə görə türmə rəisi işdən qovulub: nazir özü işə qarışıb\nGürcüstanın ədliyyə naziri Teya Çulukiyani.\nGürcüstanın ədliyyə naziri Teya Çulukiani Kutaisi şəhərindəki 2-saylı həbsxananın müdirini işdən qovub. Nazir bununla bağlı dünən jurnalistlərə açıqlama verib və deyib ki, 2-saylı həbsxanada məhbus intihar edib, insidentlə bağlı həbsxana rəhbərliyinə qarşı “vəzifə səlahiyyətlərini aşma” və “özümü öldürmə halına çatdırma” maddələri ilə cinayət tədqiqatına başladılıb.\nNazirin sözlərinə görə intihar edən məhbus 36 yaşında olub və o sentyabrın 27-də Zuqdidi qəbirsanlığında qardaşını öldürdüyünə görə həbs olunub. Onu Penitesiar xidmətin Kutaisidəki 2 saylı həbsxanasında elektron-vizual nəzarət altında saxlayıblar.\nElə həmin gün o həbsxana kamerasında özünü öldürüb. Penitensiar xidmətin əməkdaşları həbsxana həkim briqadasını və təcili yardımı çağırsalar da məhbusun həyatını xilas etmək mümkün olmayıb.\nNazir deyib ki, “Biz məhkəmə tibbi-eksperizasının rəyini gözləyirik və öyrənmək istəyirik ki, bu məhbusun özünü öldürməsinin qarşısını almaq mümkün idimi. Buna müvafiq olaraq da penitensiar xidmətin əməkdaşlarını cinayət məsuliyyətinə cəlb edəcəyik” – deyə Çulkiani bəyan edib.\nƏvvəlki məqaləDonlad Tramp: “Zelenski gələnə qədər Ukrayna dünyanın ən korrupsiyalaşmış ölkəsi idi”\nNövbəti məqalədəQazaxıstanda arxeoloqlar Qızıl Orda dövrünə aid sərdabə tapıblar\n“Nazir şişirdilmiş rəqəmlər əvəzinə, həll etdiyi problemlərdən danışsın”\nPeterburq metrosunda partlayış baş verib – [Yenilənir]


Gənc həkim yol qəzasında ölüb – Səhifə 116240 – Yenicag.Az\nAna Səhifə Kriminal Gənc həkim yol qəzasında ölüb\nYeni Çağ Media Qrupu – Dekabr 25, 2015 - 14:45\nAğcabədidə ölümlə nəticələnən yol-nəqliyyat hadisəsi baş verib. Rayonun Boyad kəndində Ağdamın Qaradağlı kənd sakini Ağaməmmədov Akif Ələm oğlu idarə etdiyi “VAZ 2107” markalı avtomobil qarşıda gedən qoşqulu traktora çırpılıb.\nNəticədə 30 yaşlı sürücü aldığı xəsarətdən hadisə yerində ölüb. A. Ağaməmmədovun yaşadığı Qaradağlı kəndində həkim-stomatoloq işlədiyi bildirilir. Faktla bağlı araşdırma aparılır.(APA)


İşləməklə yanaşı qiyabi şöbələrdə və qruplarda təhsil alan işçilərə aşağıdakı ödənişli təhsil məzuniyyətləri verilir:\nÖdənişli təhsil məzuniyyəti müddətində işçiyə orta əmək haqqı ödənilir.\nOrta əmək haqqı — işçiyə vəzifəsi (peşəsi) üzrə işəgötürən tərəfindən ödənilmiş məvacib və onun tərkibinə daxil olan ödənclərin bu Məcəllədə və digər normativ hüquqi aktlarda nəzərdə tutulan qaydada müəyyən olunan məbləğdir.\nƏmək məzuniyyəti dövrü üçün verilən əmək haqqı istisna olmaqla qalan bütün hallarda işçinin orta əmək haqqı ödənişdən əvvəlki 2 təqvim ayı ərzində qazandığı əmək haqqının cəmi həmin aylardakı iş günlərinin sayına bölməklə bir günlük əmək haqqı tapılır və alınan məbləğ əmək haqqı saxlanılan iş günlərinin sayına vurulmaqla müəyyən edilir.\nAli təhsil müəssisələrinin qiyabi şöbələrində oxuyan işçilərə laboratoriya işlərini yerinə yetirdikləri, yoxlama və imtahan verdikləri dövrdə hər tədris ilində birinci və ikinci kurslarda 30 təqvim günü, qalan kurslarda 40 təqvim günü, orta ixtisas təhsili müəssisələrinin qiyabi şöbələrində oxuyan işçilərə isə birinci və ikinci kurslarda 20 təqvim günü, digər kurslarda 30 təqvim günü müddətində məzuniyyət verilir.\nAli və orta ixtisas təhsili müəssisələrinin qiyabi şöbələrində təhsil alan işçilərə dövlət imtahanları dövründə 30 təqvim günü müddətində məzuniyyət verilir.\nDiplom işinin hazırlandığı və müdafiə edildiyi dövrdə ali təhsil müəssisələrinin qiyabi şöbələrində təhsil alan işçilərə 4 təqvim ayınadək, orta ixtisas təhsili müəssisələrinin qiyabi şöbələrində təhsil alan işçilərə isə 2 təqvim ayınadək məzuniyyət verilir.\nÜmumtəhsil müəssisələrinin qiyabi qruplarında təhsil alan işçilərə buraxılış siniflərində imtahanlarını vermək üçün 20 təqvim günü müddətində məzuniyyət verilir.\nOnu da qeyd etmək lazımdır ki, yalnız qiyabi təhsil alanlar təhsil məzuniyyətindən istifadə edə bilərlər. Əyani təhsil alanlara isə, onlar işləsələr belə, AR Əmək Məcəlləsində təhsil məzuniyyəti nəzərdə tutulmayıb.\nBurada qeyd edilən təhsil məzuniyyətlərindən təhsil proqramları ilə müəyyən edilən dövrlərdə, təhsil müəssisəsinin verdiyi arayış əsasında istifadə oluna bilər.\nTəhsil məzuniyyəti almaq istəyən işçi müəssisə rəhbərinin adına ərizə ilə müraciət edir. Ərizənin nümunəvi forması ilə aşağıda tanış ola bilərsiniz:\nƏrizə nümunəsini yükləmək.\nDaxil olunmuş işçinin ərizəsi əsasənda müəssisə rəhbəri tərəfindən əmr verilir. Əmrin nümunəvi forması ilə aşağıda tanış ola bilərsiniz:\nƏmr nümunəsini yükləmək.\nOrta əmək haqqının hesablanması qaydası AR Əmək Məcəlləsinin 177-ci maddəsi ilə təsdiq edilmişdir. Əmək məzuniyyəti dövrü üçün verilən əmək haqqı istisna olmaqla qalan bütün hallarda işçinin orta əmək haqqı ödənişdən əvvəlki 2 təqvim ayı ərzində qazandığı əmək haqqının cəmi həmin aylardakı iş günlərinin sayına bölməklə bir günlük əmək haqqı tapılır və alınan məbləğ təhsil məzuniyyəti dövründə olan iş günlərinin sayına vurulmaqla müəyyən edilir.\nMüəssisədə çalışan işçi Azərbaycan Dövlət İqtisad Universitetində 2-ci kursda qiyabi təhsil alır. AR Əmək Məcəlləsinə əsasən ona hər tədris ilində imtahanlara hazırlaşmaq üçün 30 təqvim günü ödənişli təhsil məzuniyyəti verilə bilər.\nİşçi 2017-ci ilin iyun ayında 30 təqvim günü təhsil məzuniyyəti götürmək istəyir. İşçi aprel ayında 900 manat, may ayıda isə 950 manat əmək haqqı almışdır. 2017-ci ilin aprel, may və iyun aylarında müvafiq olaraq 20, 21 və 18 iş günü vardır. Bu zaman, işçiyə hesablanan təhsil məzuniyyət haqqı olacaq:\nAY İş günləri Əmək haqqı\naprel 2017 20 900\nmay 2017 21 950\niyun 2017 18\n(900 + 950) manat / 41 gün (aprel və may aylarında iş günlərinin sayı) * 18 (iyun ayında iş günlərinin sayı) = 812.20 manat\nAR Əmək Məcəlləsi, Maddələr: 123, 124, 177\nYazı sonuncu dəfə 2019-07-05 tarixində yenilənib.


HRW “Nardaran işi” üzrə həbs edilənlərin azad olunmasını tələb edir\nBu barədə Human Rights Watch hüquq-müdafiə təşkilatının bəyanatında deyilir\nAzərbaycan hakimiyyəti yanvarın 25-də uzun müddətə həbs olunmuş 18 nəfəri – görkəmli teoloq və müxalifət fəallarını azad etməlidir. Bu barədə Human Rights Watch hüquq-müdafiə təşkilatının bəyanatında deyilir.\n“Azərbaycan hakimiyyəti məhkumlara verilən işgəncələr barədə bəyanatları araşdırmalıdır”, - HRW-nin direktor müavini Ceyn Byukenen bildirib.\n“Yalan sübutlar əsasında hökm çıxarılması və işgəncə insan hüquqlarının pozulmasıdır. Hakimiyyət öz beynəlxalq öhdəliklərinə uyğun hərəkət etməli, hökmü ləğv etməli və həbs olunanları azad etməlidir”, - o vurğulaylıb.\nMəlumatda deyilib ki, onların əksəriyyəti 2015-ci il noyabrın 26-da Nardaran qəsəbəsində polis reydi zamanı saxlanılıb. Reyd zorakılığa keçərək iki polis işçisi və yeddi mülki vətəndaşın ölümü ilə nəticələnib.\nMəhkəmə prosesi zamanı vəkillər deyiblər ki, həbs olunanlar bildiriblər ki, DİN Baş Mütəşəkkil Cinayətkarlığa Qarşı Mübarisə İdarəsində vəhşicəsinə döyülüblər və işgəncələrə məruz qalıblar.\nBundan öncə isə saxlanılanlar Nardarandan Bakıya aparılan zaman yolda avtomatın qundağı, dəyənək, təpiklə döyülüblər.\nBaş Mütəşəkkil Cinayətkarlığa Qarşı Mübarisə İdarəsində döyülmə zamanı onları elektrik cərəyanına qoşublar, qadınlarını və bacılarını onların yanında zorlayacaqları ilə hədələyiblər.\nPolis onları cinayət törətdiklərini etiraf etməyə və digərlərinin əleyhinə ifadə verməyə məcbur edib.\nHəbs olunanların lideri, “Müsəlman Birliyi” Hərəkatının sədri Taleh Bağırzadə deyib ki, polis Nardaran hadisələri ilə siyasi müxalifət arasında əlaqə olduğunu “sübut etmək” üçün Xalq Cəbhəsi Partiyası sədrinin və digər müxalifət liderinin əleyhinə ifadə verməyə məcbur edib.\nTibbi ekspertlər həbs olunanlarda xəsarət izlərinin olduğunu qeydə alıblar, ancaq hakimyyət həmin xəsarətlərin mənşəyinin müəyyən edilməsilə bağlı vəkillərin tələblərini araşdırmayıb.\nDİN əməkdaşları bir aydan çox T.Bağırzadənin yanına vəkil buraxmayıblar. Təxminən 8 ay ərzində - məhkəmə başlayandan 2016-cı ilin iyuluna qədər digər həbs olunanların vəkilləri olmayıb. Hakimiyyət “sübut olmadığına” görə şikayətlərin araşdırılmasına son qoyub.\nT.Bağırzadə terrorizm, hakimiyyətin zorla ələ keçirilməsinə cəhd, qanunsuz silah saxlamaq və qətl ittihamları ilə 20 il azadlıqdan məhrum edilib. Digər 17 nəfər müxtəlif ittihamlarla – terrorizm, dini ədavətin qızışdırılması, kütləvi iğtişaşların təşkil və qanunsuz silah saxlamaq - 10 ildən 20 ildək azadlıqdan məhrum ediliblər.\nAzərbaycan insan hüquqları üzrə bir neçə müqavilənin, o cümlədən BMT İşgəncələr Əleyhinə Konvensiya və Avropa İnsan Hüquqları Konvensiyasının iştirakçısıdır. Bunlar saxlanılan şəxslərlə amansız rəftarı, işgəncələri qadağan edir.\nAzərbaycanın öhdəliklərinə amansız rəftar haqda şikayətlərin çevik və effektiv araşdırılması, hüquqi müdafiənin təminatı, qurbanlara kompensasiyanın verilməsi daxildir. Bu öhdəliklər işgəncələr altında alınan ifadələrdən istifadə olunmasını qadağan edir.


CW Superhero Fight Club 2.0 Qoşqu: Supergirl Vs Gorilla Grodd - Tv Xəbərləri - Oktyabr 2021\nCW Superhero Fight Club 2.0 Qoşqu: Supergirl Vs Gorilla Grodd\nSupergirl, Arrow, Flash və Legends of Tomorrow-dan daha çox CW qəhrəmanlarına tam Superhero Fight Club 2.0 videosunda tanış olur.\nKeçən həftə, CW, geri qayıtmağı lağa qoyan qısa bir videoya girdi Superhero Fight Club , gətirərkən CW-nin bir neçə super qəhrəmanını birləşdirdi Super qız ( Melissa Benoist ) davaya. Bu video, bu gün əvvəl düşən dörd dəqiqəlik videonun yalnız bir əyləncəsi idi, bu da bu Fight Club təsisinin necə inkişaf etdirildiyini və yolda bir neçə sürpriz komediya ilə birlikdə necə göstərildiyini göstərir. Bu gizli qurğunun faktiki dörd hissəli krossoverə yol tapacağından əmin deyilik Ox , Flaş , Sabahın əfsanələri və Super qız , amma bu, əlbəttə ki, mümkündür.\nKeçən il ilk super qəhrəman döyüş klubu videosu çıxdı Stephen Amell 's Oliver Queen göstərir Qustin verin Bütün bu qəhrəmanların və bədxahların əlbəyaxa döyüş şəklində buxar atdığı Palmer Industries müəssisəsinin bu gizli hissəsi Barry Allen. Bu dəfə yalnız Oliver və Barry bu yeni qurğunu tanıdan qəhrəmanların birləşməsidir Super qız , Atom ilə birlikdə ( Brandon Routh ), Firestorm ( Franz Drameh ) və Ağ Kanarya ( Caity Lotz ). Cisco Ramon'dan ibarət olan 'Team Tech' ( Carlos Valdes yer tutucu şəkli ) və Səadət Smoak ( Emily Bett Rickards ), komanda məşq mərkəzi olaraq istifadə edilən Fight Club-un bu yeni versiyasını çalışdırın.\nBu tam videoda teaserdə görmədiyimiz bir sıra simvollar da var David Ramsey nin Diggle Ox və David Harewood 'dan Martian Manhunter Super qız , Diggle'yi transformasiyası ilə təəccübləndirir, çünki Diggle yadplanetli mənşəyi haqqında məlumatı yox idi. Altı qəhrəmanın hamısı sistemi birlikdə döymək üçün bir yol tapdıqdan sonra, Cisco qəhrəmanları qəbul etmək üçün böyük Gorilla Grodd çıxardaraq son sürprizini ortaya qoyur. Liftdə minən ilk Superhero Fight Club videosundakı qadının qısa bir canlandırması da var. Ox və Flaş Binada bu gizli zəmini birtəhər tapan. Video ayrıca Guns 'n Roses klassik mahnısı olan' Welcome to the Jungle 'mahnısına qurulmuşdur, Cisco-nun bu gün əvvəl YouTube-da çıxış edən bu məzəli və aksiyon dolu videodakı bir neçə səhnədə oxuduğu görülür.\nİlə təsdiqləndi Super qız bu il CW-də super qəhrəmanların sırasına qoşulmaq üçün simvollardan ibarət dörd hissəli bir krossover olacaq. Super qız , Flaş , Ox və Sabahın əfsanələri . Bu qəhrəmanların hamısının The Dominators kimi tanınan DC Comics canilərini dayandırmağa çalışacaqları keçən həftə təsdiqləndi. Bu canilər, dünyanın güclü insanları yaratma meylini insanların əslində genetik cəhətdən üstün olma yolunda inkişaf edə biləcəyi və insanlığı silmək qərarına gətirib çıxardığı bir əlamət kimi qiymətləndirən pis, texnoloji cəhətdən inkişaf etmiş bir əcnəbidir. Dominators'un hekayəsi, Invasion adlı üç nömrəli komik krossover hadisəsinin bir hissəsi idi. Kürü yaradıcı Todd McFarlane .\nHələ krossover üçün dəqiq bir tariximiz olmasa da, olduğu açıqlandı Ox krossoverin hissəsi şounun 100-cü hissəsini və səkkizinci hissəsini təmsil edəcəkdir Ok Mövsüm 5 . Şou epizodlarının ilk səkkizini fasiləsiz yayımlayırsa, bu, 23 Noyabrda olacaq, ancaq ertəsi gün Şükran Günü olduğundan çətin görünür. Dörd hissəli krossoverin növbəti həftə ərzində baş vermə ehtimalı daha yüksəkdir Super qız 28 Noyabr Bazar ertəsi günü yayımlanan serialı izlədi Flaş 29 Noyabr Çərşənbə axşamı Ox 30 Noyabr Çərşənbə günü və Sabahın əfsanələri 1 dekabr Cümə axşamı günü, bu tarixlər hələ təsdiqlənməsə də. Aşağıdakı tam Superhero Fight Club 2.0 videosuna baxın.


Satınalma predmeti əhalinin yaşayış sahələri ilə təminatlılıq səviyyəsinin və ehtiyacının qiymətləndirilməsi, yaşayış şəraitinin yaxşılaşdırılması üsullarının müəyyən olunmasına dair ictimai sorğunun keçirilməsi üzrə xidmətlərdir. Azərbaycan Respublikasının Nazirlər Kabinetinin 2003-cü il 28 fevral tarixli 34 nömrəli qərarı ilə təsdiq edilmiş “Mallar (işlər və xidmətlər) üzrə satınalma müqaviləsinin nümunəsi”nə uyğun olaraq yazılı formada bağlanacaqdır. Satınalma müqaviləsinin icra müddəti minimum 1 ay, maksimum 3 ay ərzində həyata keçiriləcəkdir. Xidmətlər qaimə-faktura və təhvil-təslim aktı əsasında təhvil verildikdən sonra 5 iş günü ərzində ödəniş həyata keçiriləcəkdir.\n- satınalma müqaviləsinin icrasını təmin etmək üçün daşınmaz əmlak bazarının qiymətləndirilməsi və ya araşdırılması və buna müvafiq sahədə peşəkarlığının, təcrübəsinin, texniki və maliyyə imkanlarının, işçi qüvvəsinin, idarəetmə səriştəsinin, etibarlığının olması;\nMalgöndərənlərin iddiaçı kimi elektron satınalmada qeydiyyatdan keçməsi üçün aşağıdakı sənədlər 07 iyun 2022-ci il saat 10:00-dək dövlət satınalmalarının vahid internet portalında yerləşdirilməlidir:\n16 iyun 2022-ci il saat 18:00-dək dövlət satınalmalarının vahid internet portalında yerləşdirilməli, təklifin təminatının əsli qapalı zərfdə üzərində hansı satınalmada iştirak üçün verilməsi və “Satınalma təklifinin bank zəmanəti” ifadəsi qeyd olunmaqla Satınalan təşkilatın Bakı şəhəri, Bülbül prospekti 40 ünvanında yerləşən inzibati binasına təqdim edilməlidir. Hər bir iddiaçı tender üzrə yalnız bir təklif verə bilər. Tender təklifləri Azərbaycan dilində təqdim edilməlidir. Tender təklifində onun hansı tender üzrə olduğu, tender təklifinin qüvvədə olma müddəti və tender təklifinin tarixi (sənədin tarixi) qeyd olunmalıdır.\nElektron satınalma 17 iyun 2022-ci il tarixində saat 10:00-da dövlət satınalmalarının vahid internet portalında açılacaqdır. Elektron satınalma zamanı Fond bütün iştirakçıların eyniləşdirmə məlumatlarını məxfi saxlayacaqdır.\nMalgöndərənlərlə (podratçılarla) vasitəçi olmadan əlaqəni təmin edən, onlarla məlumat mübadiləsini aparan satınalan təşkilatın vəzifəli şəxsinin adı, vəzifəsi və ünvanı: Xəzinədarlıq departamentinin Tədqiqatlar və inkişaf şöbəsinin böyük mütəxəssisi Azərxan Əsədli, iş telefonu və faks nömrəsi: (+99412) 441-24-23 (daxili 189), Faks: (+99412) 598-11-77. Bakı şəhəri, Bülbül prospekti 40 (Fondun ünvanı).


Yeni yaradılan komandolar XTQ-dən nə ilə fərqlənəcək? – Polkovnik AÇIQLADI | Hokm.Az\n20 Oktyabr 2021 - 15:00 506\nXəbər verdiyimiz kimi, ötən gün Azərbaycan Ordusunun yeni yaradılan komando hərbi hissəsi istifadəyə verilib.\nKomandolar 44 günlük Vətən müharibəsində xüsusi rəşadət göstərərək dünya hərb tarixində qızıl səhifə açan xüsusi təyinatlı qüvvələrimizdən nə ilə fərqlənəcək? Ümumiyyətlə, komandolar XTQ-ni əvəzləyəcək? Onların fəaliyyəti nədən ibarət olacaq?\nAzərbaycan Ordusunun ehtiyatda olan polkovniki, iki dəfə “Azərbaycan Bayrağı” ordenli Şair Ramaldanov Publika.az-a açıqlamasında söyləyib ki, 44 günlük Vətən müharibəsindən sonra müəyyən təhlillər aparılıb, bunun da nəticəsi olaraq bir sıra islahatlar həyata keçirilir:\n“Müharibədə qazanılmış təcrübələr əsasında Azərbaycan Silahlı Qüvvələrinin bundan sonra hansı formada fəaliyyəti, hansı birliklərin, hansı ixtisasların, döyüş hazırlığının hansı formalarının daha uyğun olması təhlillər əsasında müəyyənləşdirilir. Bütün bunlar gələcəkdə qarşıya qoyula biləcək tapşırıqların vətənin təhlükəsizliyinin təmin edilməsi baxımından əhəmiyyətlidir. Bütün bu məsələlər diqqətlə öyrənilir. Azərbaycan ərazi baxımından dağlıq-meşəlik areala sahibdir. Yeni komandolardakı hərbi tapşırıqlarda hansısa iri qrupların deyil, daha kiçik qrupların fəaliyyəti məqsədəuyğun ola bilər. Komando o qədər də böyük olmayan qruplardır. Komandolar hansısa xüsusi tapşırığı müstəqil şəkildə yerinə yetirən bir bölməyə deyilir. Onlar hansı tapşırıqları yerinə yetirəcəklərsə, komandoların döyüş planı və hazırlığı həmin plana uyğun şəkildə aparılacaq. Məşğələlər, təlimlər də buna uyğun şəkildə gerçəkləşdiriləcək. Prinsipcə xüsusi təyinatlı qüvvələrlə komandolar arasında elə də böyük fərq yoxdur”.\nPolkovnik bildirib ki, biz 44 günlük Vətən müharibəsində dəniz piyadalarının, Dövlət Təhlükəsizliyi Xidmətinin, Dövlət Sərhəd Xidmətinin, Daxili İşlər Nazirliyinin tərkibindəki xüsusi təyinatlıları da gördük:\n“Onlar sonuncu müharibədə qarşıya qoyulan tapşırıqların hamısını yerinə yetirdilər. Nəticədə biz qələbə qazandıq. Düşünürəm ki, bundan sonra yaranacaq hər bir qurum müharibədəki təcrübələri nəzərə alaraq həmin təcrübədən irəli gələn yanaşmaları diqqətdə saxlayacaq. Bu, hər hansı bir qurumun tərkibində yeni yaradılacaq birləşmələrə də şamil ediləcək. Mən məsələləri qabaqlamaq istəmirəm. Hər halda, komando sözü bizə türklərdən gəlir. Türkiyə Silahlı Qüvvələrində xüsusi təyinatlı birləşmələr komandolar adlandırılır. Biz isə onlara xüsusi təyinatlı adını vermişik. Xüsusi təyinatlılar bütün qurumlarda var. Ona görə ki, onlar xüsusi təyin olunmuş tapşırıqları yerinə yetirirlər. Həmin xüsusi tapşırıqlar dəniz piyadalarında, DTX-də, eləcə də sadaladığım bütün qurumlarda ola bilər. Qarşıya qoyulan tapşırıqlardan irəli gələrək qurumlar yaradılır. Həmin tapşırıqlara uyğun olaraq qurumlar qarşıya qoyulan tapşırıqları yerinə yetirmək üçün plan üzrə döyüş hazırlığı keçirlər. Təbii ki, burada silah-sursatla təminatı da nəzərdə tuturam”.\n04 Dekabr 2021 - 22:02\n03 Dekabr 2021 - 15:46\n03 Dekabr 2021 - 15:29\n02 Dekabr 2021 - 17:04\n02 Dekabr 2021 - 13:44\n01 Dekabr 2021 - 16:05\nSeda Sayandan Azərbaycana dəstək: “Dərdiniz dərdimizdir!” – FOTO\n01 Dekabr 2021 - 11:07\n“Caliber” DSX helikopterinin qəzaya uğraması barədə: Hərbi ekspertlərin versiyaları – VİDEO\n30 Noyabr 2021 - 18:38\n30 Noyabr 2021 - 17:50\nQəzadan 13 dəqiqə əvvəl bu şəkli paylaşmışdı… – FOTO\n30 Noyabr 2021 - 16:32\n29 Noyabr 2021 - 16:58


FƏRİDƏ RƏHİMLİ yazır : - ZƏRURƏT\nYAZARLAR 09:14 / 16.12.2021\nAllah insanı tək yaratdı. Baxdıki, tək darıxır insan, ikinci bir insanı da yaratdı. Amma bir az fərqli, bir azbirincidən zərif, bir az ondan gözəl, incə, biz az ondan cazibədar, bir azondan zərif yaratdı. Birini o birinə möhtac yaratdı, biri o birindən ayrıqalmaz vəziyyətdə yaratdı və bir-birindən ayrı yaşaya bilmədilər o gündən.Darıxdılar,göz yaşı tökdülər ayrılıqları zamanı. Anlaşılmaz bir hiss aldı içlərini.Əvvəllər adını bilmədilər bu hissin. Sevgi, həsrət, hicran, vüsal kimi sözdənxəbərləri yoxdu hələ. Ölüm haqqında məlumatları yoxdu. Ölümdən betər olanayrılığı həyatın ən çəkilməz dərdi sayırdılar...\nHərşey rahat, mənalı, quşlar, heyvanlar, güllər, çiçəklər, çaylar, şəlalələr onların ixtiyarında idi. Dünya qovulduqları Cənnətdən o qədər də fərqlənmirdi...\nOnların cütlüyündən insanlar törədi, artdı. Artdıqca da dəyişdi, bir-birindən fərqləndi, ikiləşdi - yaxşıya, pisə bölündü. Bir ata-ananın övladlarıbir-birinə düşmən kəsildi. Biri o birini öldürdü. Sevgi, gözəllik sözünün yanında paxıllıq, həsəd, hərislik də peyda olmağa başladı. İnsan çoxaldıqca problemi də çoxaldı, yaşamaq daha da çətinləşdi. Və bu çətinliyi bir-birinə yaşadan da insan özü oldu. Açıq ürəklilik, mehribanlıq, sadəlik şəraitində rahat yaşamaq varkən bir-birinə zəhər etdi dünyanı insan. Hər dəfə dəbir-birini suçladı, bir-birini qınadı.\nÇoxkeçdi o zamanlardan. İnsan dəyişmədi, daha da çirkinləşdi münasibətlər. Artıq ailədən, qəbilədən, tayfadan daha geniş üfüqlərə üz tutdu insan. Daha çox öyrəndi, daha çox təcrübə topladı və bu təcrübənin əksəriyyəti yanlış yöndə oldu. Silahlar kəşf olundu vəhşi heyvanlardan qorunmaq üçün, amma o silah yanlış insanların əlinə keçincə daha böyük fəlakətlər baş vermiş oldu. Əməyi,zəhməti yüngülləşdirmək üçün atom kəşf edildi, amma o kəşflə dünyanı alt-üst etdilər, dağıntılar, ölümlər, heyvanın belə edə bilməyəcəyi vəhşiliklər ixtiraçını peşman etdi. Qalan ömrünü özünü lənətləyərək yaşamağa vadar etdilər onu. Dəqiq yəqin etdi ki, elm inkişaf etdikcə insanı vəhşiliyə doğru aparır.Daha çox maddiyata sahib olmaq, hakimiyyət hərisliyi insanı insanlıqdan çıxardı. Bir-birinə həyatı zəhər etməyə başladılar. Amma əvvəlki halı ylayaşayanlar da qaldı. Yəni insan həyatı yaşayanlar da. Dünyanı, həyatı,insanları sevərək yaşayanlar da tükənmədi. Yaxınlarıyla, ətrafla, bütün dünya insanları ilə dostluq etmək istəyən, xeyirxah əməllərlə məşğul olan, sevgini baş tacı edən, irqi, dini, milli ayrı-seçkiliyə yol vermədən, yalnız insan olduğu üçün onları sevən insanlar hələ də var, olacaq. Hansı təbəqə azdır,hansı çox, söyləmək çətindi, amma bəzən yaxşılar daha az kimi görünür. Olsun,yetər ki, tükənməsin...\nİnsanın daim bir-birinə ehtiyacı var. Bu ehtiya maddiyat üzündəndirsə, ödəndikdən sonra unudula bilər, amma mənəvi ehtiyac ömürboyu tükənməz. Bu, insanın ömürü boyu sürən, davam edən bir istəkdir.\nİllər, əsrlər keçsə də, bəzən insan doğulduğu gündən ölümə doğru getdiyinin fərqində belə olmur. Sanki əbədi yaşayacaqmış kimi dördəllə yapışır bu dünyadan. Yaşadığı dünyanı cəhənnəmə çevirir, insanları əzaba işgəncəyə düçar edir. Son zamanlar dünya çox qarışıb. İnsan ölümünü qarışqa ölümü qədər əhəmiyyətsiz, mənasız sayanalar var.\nİndiyə qədər olanlar azmış kimi bir də vahiməli görünüşlü saqqallı, gödək şalvar canilər, insan qəssabları artmağa başladı. Sanki bunların beynini silib, yerini insana qarşı nifrətlə, ölüm hərisliyi ilə, təcavüz hissi ilə... doldurublar.Buna necə nail olurlar, bunun bir çox versiyaları var və maddiyat da ön sıradadayanır. Amma heç bir maddiyat bu qədər vəhşicəsinə insan qətlinə səbəb olabilməz. Bu işdə tam anlamadığımız daha məchul məsələlər var və bunun dinlə əlaqəsi belə yoxdu. "Allahu Əkbər!" deyib insan başı kəsən vəhşinin dinlə nə işi ola bilər ki?\nİnsanlar,xüsusi ilə də türk dünyası çox parçalandı, dinimizi məzhəblər, təriqətlər,axirətini dünya həvəsinə dəyişən "dindarlar"ın rəhbərliyi bərbad günəsaldı, elmimizi elmdən bixəbər, haqqı olmadan başqasının yerində əyləşənlər,təhsilimizi millətin gələcəyini deyil, şəxsi maraqlarını düşünənlər,səhiyyəmizi doktorçuluq oynayanlar korladı. Təbii ki, bu yalnız bizdə deyil,bütün türk dünyasını əhatə edən bir bəladır və təbii ki, bu özbaşına baş vermədi. Bütün bunların vahid bir idarəetmə mexanizmi tərəfindən müsəlman dünyasına qarşı yönəldiyi artıq hər kəsə məlumdu.\nLapilk gündəki kimi, hələ yalnız ikisinin yarandığı zamandakı kimi, indi də insanbir-birinə möhtacdır.\nBu gün türk dünyasının, Turan elinin bir-birinə daha çox ehtiyacı var.Zülmə,qətllərə, dinsizlərə qarşı mübarizədə birləşmək ən qaçılmaz, zəruri ehtiyacımızdır. Parçalayaraq əzmək daha asan olduğundan, çoxdan işə düşmüş bu mexanizm öz məqsədinə yaxınlaşmaqdadır. Artıq bu, insanın insana olanehtiyacından ötə - ölkələrin bir-birinə ehtiyacıdır və bu ehtiyac təmin olunarsa, yəni türk dünyası birləşərsə, qarşısında durmaq müşkül məsələdir və bunu o "barmaq" sahibləri çox gözəl bilirlər. Təəssüf ki, türkün səbri geniş olur. Amma səbr kasası doldumu, düşməni qarşısında kölə edər.İnşallah bu təskinliklə o günü gözləyirik - türkün yuxudan ayılacağı günü...


Lozanna-2020-nin talismanı bəlli olub\nLozanna-2020-nin Təşkilat Komitəsi gələcək Oyunların talismanını təqdim edib. Bu, yerli rəssamlıq məktəbinin tələbələrinin yaratdığı Yodli obrazıdır. Yodli İsveçrə dağlarında yaşayan inək, keçi və senbernar cinsli itin əlamətlərini özündə birləşdirən hibrid varlıqdır.\nMüraciətlərin sayı artır\nTokio-2020 Olimpiya Oyunlarında könüllü kimi iştirak etmək üçün 160 min müraciət daxil olub.\nTokio-2020-nin ümumi büdcəsi nə qədərdir?\n2020-ci ildə Tokioda keçiriləcək XXXII Yay Olimpiya Oyunlarının ümumi büdcəsi 12,6 milyard dollar təşkil edir. Bu barədə Təşkilat Komitəsinin rəsmi saytında məlumat verilib.\nAzərbaycan Milli Olimpiya Komitəsinin vitse-prezidenti Çingiz Hüseynzadənin yeniyetmə idmançılarımızın olimpiadada çıxışları və Bakı-2019 Olimpiya Festivalı, Minsk-2019 II Avropa Oyunları, Tokio-2020-yə hazırlıq, eləcə də, beynəlxalq Olimpiya Hərəkatında gedən proseslər barədə fikirləri ilə “Olimpiya dünyası” qəzetinə verdiyi eksklüziv müsahibəsində tanış ola bilərsiniz\nAzərbaycan komandası Yeniyetmələrin III Yay Olimpiya Oyunlarını 6 (2 qızıl, 1 gümüş və 3 bürünc) başa vurdu\nArgentinanın paytaxtı Buenos-Ayresdə keçirilən Yeniyetmələrin III Yay Olimpiya Oyunlarında iştirak edən Azərbaycan idmançıları oktyabrın 22-də Vətənə qayıdıblar.\n“Olimpnews.az” saytı yeniyetmə idmançımızın Olimpiya çempionu olması ilə bağlı Turan Bayramovun eləcə də, Olimpiya çempionu Zemfira Meftahetdinovanın, AGF-nın rəsmilərinin və klub rəhbərinin fikirlərini təqdim edir\nOlimpiya oyunlarının xərci 4,3 milyard dollar azaldılıb\nYaponiya 2020-ci ildə keçiriləcək XXXII Yay Olimpiya və XVI Paralimpiya Oyunlarına hazırlıq üçün xərcləri 4,3 milyard dollar azaltmağa nail olub.\nYeniyetmələrin III Yay Olimpiya Oyunlarında cüdoçumuz qızıl medal qazandı\nKomandamız Argentinanın paytaxtı Buenos-Ayresdə keçirilən təşkil olunan Yeniyetmələrin III Yay Olimpiya Oyunlarında ilk medalını qazanıb\nYeniyetmələrin III Yay Olimpiya Oyunlarına bu gün start veriləcək\nYeniyetmələrin III Yay Olimpiya Oyunlarına start veriləcək. Olimpiadada 206 ölkədən 4 mindən artıq idmançı iştirak edəcək\nƏrzurum şəhərinin meri Seyfeddin Ezizoğlu 2026-cı ildə keçiriləcək qış olimpiadasına ev sahibliyi edəcəyi təqdirdə bobsley, skeleton və kirşə idmanı üzrə yarışların Soçi şəhərində keçirilməsini təklif edib. Bu barədə “İnside the Games” portal Türkiyənin “Hürriyət” qəzetinə istinadən məlumat yayıb.\nIII Avropa Oyunlarına namizədlərin seçimi başlayıb\nAvropa Olimpiya Komitəsi (AOK) 2023-cü ildə keçiriləcək III Avropa Oyunlarına ev sahibliyi ilə bağlı namizədlərin seçim prosesinə başlandığını elan edib. Bu barədə qərar AOK İcraiyyə Komitəsinin İsveçin paytaxtı Stokholmda təşkil olunan iclasında qəbul edilib.\nCənubi Koreya və KXDR olimpiadaya birgə ev sahibliyi edəcək\nCənubi Koreya və KXDR 2032-ci ildə keçiriləcək Olimpiya Oyunlarına birlikdə ev sahibliyi etməyi planlaşdırır\nBOK sülhü və qardaşlığı tərənnüm edir\nBeynəlxalq Olimpiya Komitəsinin (BOK) prezidenti Tomas Bax ABŞ hökumətinin qərarından narazı qaldığını bildirib.\nOlimpiada tarixində ilk dəfə\nQış Olimpiya Oyunları tarixdə ilk dəfə 3 ayrı-ayrı şəhərdə keçirilə bilər. İtaliya Milli Olimpiya Komitəsi maraqlı təkliflə çıxış edib.\nPekin-2022 Olimpiadasının proqramına yeni növlər daxil edilib\nBeynəlxalq Olimpiya Komitəsi (BOK) İcraiyyə Komitəsinin qərarı ilə 2022-ci ildə Pekində keçiriləcək XXIV Qış Olimpiya Oyunlarının proqramına 6 yeni idman növü daxil edilib\nAvropa Gənclərinin XV Yay Olimpiya Festivalına bir il qaldı\nİyulun 21-dən başlayaraq Bakıda keçiriləcək Avropa Gənclər Yay Olimpiya Festivalına geriyə sayım başlayıb\nBakıda keçiriləcək Avropa Yeniyetmələrinin XV Olimpiya Festivalına hazırlıq işləri müzakirə edilib\nİyulun 10-da Azərbaycan Gənclər və İdman Nazirliyində 2019-cu ilin iyul ayında Bakı şəhərində keçiriləcək Avropa Yeniyetmələrinin XV Olimpiya Festivalına hazırlıq işləri ilə bağlı iclas keçirilib\n23 iyun dünyada Beynəlxalq Olimpiya Günü kimi qeyd olunur\nÇingiz Hüseynzadə: “Olimpiya proqramında aparılan islahat və edilən dəyişikliklər zamanın tələbidir”\n“Olimpiya dünyası” qəzeti və "olimpnews.az" saytı olaraq Azərbaycan Milli Olimpiya Komitəsinin (MOK) vitse-prezidenti Çingiz Hüseynzadə ilə görüşərək atletlərimizin iştirak edəcəkləri yarışlar, AYOF-a ev sahibliyi və digər məsələlərlə bağlı müsahibə aldıq\nYay olimpiya festivalına hazırlıq müzakirə olunub\nGənclər və idman nazirliyində nazir Azad Rəhimovun rəhbərliyi altında 2019-cu ilin 20-28 iyul tarixlərində Bakıda keçiriləcək Avropa gənclər Yay Olimpiya festivalına hazırlıq işlərinin müzakirəsi məqsədi ilə toplantı keçirilib\n“Buenos-Ayres-2018”in rəsmi talismanı təqdim olunub\nBuenos-Ayresdə keçiriləcək Yeniyetmələrin III Olimpiya Oyunlarının təşkilatçıları bu ilin rəsmi talismanı haqqında məlumat dərc ediblər. Bu dəfə ruhlandırıcı mənbə yaquar #Pandi olub. Pişikkimilər nəslindən olan bu yırtıcının vətəni Argentinanın şimal hissəsidir. Yaquar dünyada ən vəhşi təsvir edilən heyvanlardan biridir.\nİsveçrə hökuməti ölkə parlamentindən Olimpiada-2026-ya ev sahibliyi etmək uğrunda mübarizədə iştirak etmək üçün büdcədən 994 milyon frank (1 milyard dollar) ayırmağı xahiş edib.\nƏfsanəfi futbolçu Qari Lineker 20 illik idman karyerasında bir dəfə də sarı kart almayıb\nOlimpiya Oyunları dünyada ən mötəbər və möhtəşəm idman yarışlarından biridir. Dörd ildən bir keçirilən olimpiada yarışlarında dünyanın 200-dən çox ölkəsindən atletlər qüvvələrini sınayırlar\nTomas Bax FIA-nın prezidenti ilə görüşüb\nBeynəlxalq Avtomobil Federasiyasının prezidenti (FIA) Jan Todt başda olmaqla bu qurumun nümayəndə heyəti Beynəlxalq Olimpiya Komitəsinin (BOK) Lozannada yerləşən mənzil-qərargahında olub\nTomas Bax Şimali Koreya rəhbərinə təşəkkür edib\nBeynəlxalq Olimpiya Komitəsinin (BOK) prezidenti Tomas Bax Koreya Xalq Demokratik Respublikasının (KXDR) rəhbəri Kim Çen Inla görüşüb\nOlimpiada-2024-ün büdcəsi 500 milyon dollar təşkil edəcək\n2024-cü ildə Fransanın Paris şənərində keçiriləcək yay Olimpiya Oyunlarının büdcəsi 500 milyon dollar təşkil edəcək


Rusiya keçmiş sovet respublikalarının Qərbə yolunu bağlayaraq rahatlaşıb » Azerinfo.Tv\nRusiya keçmiş sovet respublikalarının Qərbə yolunu bağlayaraq rahatlaşıb\n9-10-2019, 08:19 44 dəfə baxılıb\nVladimir Putin Rusiyanın xarici siyasətinə yeni baxışı sınaqdan keçirir.\nRusiya prezidenti Soçidə keçirilən beynəlxalq münasibətlər üzrə Valday konfransında on il və ya daha çox müddətə ən zəif performans sərgiləyərək, Ukrayna kimi mübahisələrlə bağlı ABŞ və Avropaya şifahi hücum etmək üçün çoxsaylı fürsətlər göstərib.\nPutin ABŞ-ın müharibədən sonra yaratdığı beynəlxalq nizamı böyük ölçüdə məhv etmək fikrində olmadığını söyləyib. O, Rusiyanın Vaşinqtonla işləmək istədiyi və prezident Donald Tramp, eləcə də Fransa lideri Emmanuel Makron haqqında heyranedici açıqlamalar verib.\nBəzi rus analitiklərinin fikrincə, Putinin daha təmkinli ahəngi Rusiya xarici siyasətində daha az reaktiv, daha az müdafiəedici və qəddar hərbi qüvvəyə daha az etibarlı dəyişikliyi əks etdirir.\nKremlə məsləhət verən Xarici və Müdafiə Siyasəti Şurasına rəhbəri Fyodor Lukyanov deyib: “Bu, əsl post-imperialist dövrün başlanğıcıdır. Rusiya televiziyasında bu ritorikanı görə bilməzsiniz. Mən dəyişikliyi hiss edə bilirəm”.\nDəyişiklik, – əgər baş verərsə, – Kosovodan tutmuş NATO-nun genişlənməsi, yeni nüvə silah yarışı, ABŞ-ın raketdən müdafiə qalxanı, Suriyada müharibə, Ukraynadakı münaqişə və digər risklərə qədər Qərblə geosiyasi qarşıdurmaları əhatə etməlidir.\n“Eurasia Group” konsaltinq şirkətinin sədri Kliff Kupçan deyib: “Mən həqiqətən onu anlalmıram. Kreml hələ də ABŞ-ın qurduğu dünya nizamına revizionist yanaşma tətbiq edir, hələlik Suriyadakı qələbəsini möhkəmləndirir və Ukraynanı itirməyə uyğunlaşır”.\nSoçidəki çıxışa baxmayaraq, Kremlin siyasəti bu günə qədər yumşalmanın bir neçə əlamətini göstərmir. Putin Rusiyanın Suriyadakı hərbi müvəffəqiyyəti – sovet dövründəki kimi, Yaxın Şərqdə böyük güc mövqeyini bərpa etməsi ilə öyünüb. Bununla yanaşı, Çinlə artan strateji əlaqələr Rusiyanın Şərqdəki mövqeyini möhkəmləndirib.\nQlobal rol oynama\nPutin Rusiyanın Pekin üçün raket əleyhinə erkən xəbərdarlıq sistemi qurduğunu açıqlayıb, çünki iki ölkə de-fakto hərbi ittifaqa doğru gedir. O həm ABŞ, həm tərəfdaşları, həm də rəsmi müttəfiqləri olan Azərbaycan, İordaniya, Qazaxıstan və Filippin liderlərinin tərifləyib.\nDaha geniş şəkildə, ABŞ-ın impiçment və Avropada “Brexit” təhdidləri ilə üzləşdiyi bir zamanda Rusiya qlobal rol oynamağa başlayıb. ABŞ-ın təhdid hissləri isə şərqə, Çinə yönəlib.\nKremlin yaratdığı “beyin mərkəzi” – Rusiya Beynəlxalq İşlər Şurasının baş direktoru Andrey Kortunov bildirib: “Düşünürəm ki, yeni xarici siyasəti Rusiyanın qazanclarının konsolidasiyası adlandıra bilərik”.\nNyu-Yorkun Kolumbiya Universitetinin siyasi elmlər doktoru Robert Leqvold deyib: “Putin ABŞ və Qərblə münasibətlərdəki gərginlik səviyyəsindən narahat olub. Amma bunu dəyişdirmək üçün lazım olanı etməyə hazır deyil”.\nLukyanovun fikrincə, Rusiyanın keçmiş sovet qonşularına təsir göstərmək üçün Qərblə apardığı müharibə Moskvanın qərar qəbul edənləri arasında fərqli bir rəy yaradıb. “İndi Gürcüstan, Moldova və Ukraynanın yaxın zamanda Şimali Atlantika Müqaviləsi Təşkilatına və ya Avropa İttifaqına qoşulmaq niyyətində olmadığını başa düşürlər, çünki bu təşkilatlar onları həzm edə bilmir və ya istəmir. Bu o deməkdir ki, Rusiya rahatlaşa və hadisələrin öz xeyrinə dönəcəyini gözləyə bilər”.\nRusiya və Aİ\nKreml 2014-cü il məxməri inqilabdan bəri Ukraynadakı məhdud təsiri ilə barışıb və Moldova kimi dövlətlərin problemlərinə sahib olmaq üçün iştahasının olmadığını söyləyib. Buna görə də, Rusiya bu ilin əvvəlində Moldovada avropapərəstlərin rəhbərlik etdiyi yeni koalisiya hökumətini dəstəkləmək üçün Aİ ilə birlikdə olmaqdan məmnun idi.\nSürtünmə nöqtələri hələ çoxdur. Putinin iyul ayında Gürcüstana uçuşlar qadağası qüvvədə qalır. Ötən ay rus muzdlular Liviyada Kremlin dəstəklədiyi general Xəlifə Haftarın paytaxt Tripolini ələ keçirmək uğrunda əməliyyatına qoşulublar.\nUkraynanın şərqində Rusiya tərəfindən dəstəklənən separatçılarla bağlı münaqişə hələ də həll olunmayıb. Vladimir Zelenski münaqişəni dalandan çıxarmaq istəyir.\nKupçan bildirib: “Həqiqətin nüvəsi budur ki, Putin və onun ətrafı sakitləşib. Onların bu şəkildə qalma ehtimalı var”.\nRusiyanın Gürcüstan, Ukrayna və Moldovada ya işğal etdiyi və ya qoruduğu ərazilərin geri qaytarılması mümkünsüz qalır. Ali İqtisadiyyat Məktəbinin müdafiə mütəxəssisi Vasili Kaşinin fikrincə, Rusiya onların Qərbə qoşula bilməməsini təmin edib və Putin təhlükəsizlik zəmanəti olmadan bu durumu dəyişdirməyəcək. Əks halda, bu, zəiflik sayılacaq.\nKaşin deyib: “Qərb bunu səhv başa düşür. Rusiyanın xəstəliyi möhtəşəmlik arzusu deyil, imperiyanın yaranmasına gedən dərin strateji paranoyadır”.\nMoskva Milli Tədqiqat Universiteti Ali İqtisad Məktəbinin akademik müdiri, Asiya siyasəti ilə əlaqədar hökumətə məsləhət verən Timofey Bordaçovun fikrincə, Asiya yeni Rusiya yanaşması üçün daha yaxşı perspektivlər təklif edə bilər. Çünki Qazaxıstan kimi ölkələrdə Çin və Yaponiyaya qarşı nəzarət ya lazımsızdır, ya da qeyri-mümkündür. “Orada Rusiya xarici siyasətimizin tarixən ən etibarlı vasitəsinə – hərbi gücə müraciət edə bilməz; daha mürəkkəb bir siyasəti inkişaf etdirməliyik”.\nO, ABŞ-Çin rəqabətinin getdikcə artdığı zaman Rusiyanı Asiya gücləri üçün neytral təhlükəsizlik tərəfdaşı olaraq görür.\nLukyanov, Putinin İran və Türkiyə ilə sıx əməkdaşlıq edərək formalaşdırdığı Astana prosesini Rusiyanın gələcək beynəlxalq münasibətləri üçün model sayır.\n“Bu üç ölkə arasında sıfır etimad var. Onların bölgədə maraqları fərqlidir və ortaq dəyərlərlə heç bir əlaqəsi yoxdur. Ancaq hamısı başa düşür ki, heç biri digərinin heç olmasa neytrallığı olmadan məqsədlərinə çata bilməz”.\nDaxili problemlər ruslara Putinin fövqəlbəşəri lider olmadığını xatırladır


Xeberler.az bildirir ki, Qlobal ödənişlər üzrə gəlirlərin artımı 2017-ci ildə 11 faiz, 2018-ci ildə 6 faiz olmaqla dünyadakı iqtisadi artım tempini əhəmiyyətli şəkildə üstələyir. “Worldpay” hesabatına əsasən 2022-ci ilə qədər dünyada e-commerc-in həcmi 140 online ödəmə sistemindən istifadə etməklə 4,6 trilyon dolları keçəcək. Hazırda dünyada kredit və debet kartları, əvvəlcədən ödəmə kartları, elektron cüzdanlar, onlayn bank ödəmələri, birbaşa debet, sonradan ödəmə, nağd pul, birbaşa daşıyıcı göndərmə və kriptovalyutalardan ödəmə vasitəsi kimi istifadə edilir. Dünyada rəqəmsal ödənişlərin hər 1 faiz artımı istehlak səviyyəsini 104 milyard dollar artıra bilər.\n“Azərbaycan Respublikasında telekommunikasiya və informasiya texnologiyalarının inkişafına dair Strateji Yol Xəritəsi” və “2018–2020-ci illərdə Azərbaycan Respublikasında rəqəmsal ödənişlərin genişləndirilməsi üzrə Dövlət Proqramı” ölkəmizdə rəqəmsal ödənişlərin inkişaf etdirilməsi üçün əsas dövlət sənədləridir. Hazırda İqtisadi İslahatların Təhlili və Kommunikasiya Mərkəzi hər iki sənədin monitorinq və qiymətləndirilməsini həyata keçirir. Dövlət Proqramının icrası nəticəsində nağdsız ödənişlərin illik həcmi təqribən 17 mlrd. manat arta bilər. Bu isə nağdsız ödənişlərin payının hər il 7% artmasına imkan verəcəkdir. Nəticədə bütövlükdə iqtisadi tranzaksiyada nağd ödənişlərin payı 74%- dən 40%-ə qədər azalacaqdır.\nAzərbaycanda ötən il Banklararası Milli Hesablaşmalar Sistemi üzrə ödənişlərin məbləği azalsa da, Xırda Ödənişlər üzrə Hesablaşma Klirinq Sistemi və Sürətli pul köçürmə sistemləri üzrə köçürmələr artmışdır. Ümumilikdə, ölkəmizdə ödəniş və pul köçürmə sistemləri üzrə əməliyyatların sayı 2019-cu ildə 40 faiz artmışdır. 2019-cu ildə ödəniş kartlarının sayı 11,2 faiz artmaqla 7,3 milyon ədədə çatmışdır. Həmçinin, keçən il debet və kredit kartları vasitəsilə aparılan əməliyyatların sayı 38 faiz, məbləği isə 31 faiz artmışdır. 2019-cu ildə ölkədaxili əməliyyatlardan elektron ticarət üzrə nağdsız ödəniş əməliyyatlarının sayı 67 faiz, məbləği isə 97 faiz artmışdır. Azərbaycanda elektron ticarətin həcmi tarixdə ilk dəfə olaraq rekord həddə artmışdır. Təsadüfi deyil ki, Azərbaycan UNESCAP-ın hesablamalırna görə, kağızsız ticarət və ticarətin asanlaşdırılması kriteriyalarına görə Cənubi Avropadan başlamış Çinə qədər geniş bir coğrafiyada lider ölkədir. Azərbaycanda son bir ildə ATM-lər vasitəsilə nağdsız ödənişlər cüzi azalsa da, POS terminallar üzrə nağdsız ödənişlər 20 faizə qədər artmışdır. Lakin ATM və POS terminalların sayı aşağı sürətlə artır, xüsusən regionlarda azalma müşahidə edilir. Vergi Məcəlləsinə edilmiş son dəyişikliklərdə rəqəmsal vergi inzibatçılığının inkişaf etdirilməsi üçün elektron informasiya sisteminə məlumat ötürməyə imkan verən yeni nəsil nəzarət-kassa aparatlarının tətbiqi nəzərdə tutulub. Pərakəndə ticarət və ya ictimai iaşə fəaliyyəti üzrə nağd və nağdsız ödənişlər edən vətəndaşlar ödənilən vergi məbləğinin bir hissəsi ilə bağlı vergi güzəştləri əldə etmək imkanına malik olacaq ki, bu da nağdsız ödənişlərin stimullaşdırılması deməkdir. Elektron ixracın lideri Azexport.az portalının ixrac sifarişləri son üç ildə 1.5 milyard dolları keçib. Azərbaycanda ani ödəniş sistemi, smart tələbə kartları, dəmir yollarında gediş haqlarının təmassız bank kartları ilə ödənilməsi, ictimai nəqliyyatda nağdsız əməliyyatlar və başqa istiqamətlərdə rəqəmsal ödənişlərin inkişafı üçün fəaliyyətlər göstərilir.


Sini modelləri » Qadin.Net ~ İlk milli qadın portalı... Azərbaycan xanımlarına...\nAxşamlar ən sevdiyimiz filmləri seyr edərkən dəmli bir çay və yanında şirniyyatlar və ya çərəzlər bütün ailə üçün böyük bir kefdir. Ya da qonşuları söhbət etməyə çağırdıqda və ya qonaqlarımız gəldikdə onlara gözəl təamlar təqdim edərək şirin söhbət etmək hər birimiz üçün xoş olar. Azərbaycan xalqının ənənəsi olaraq qonağımız olduqda təzə dəmli çay içilir. Bu çayları gözəl servis etmək lazımdır. Buna görə də hər birimiz çayları təqdim etmək üçün çay sinilərinə qoyub gətiririk.\nXanımlar sizlərə bir-birindən gözəl sini modelləri təqdim edirəm.\nQızılı rəngli şüşə materialndan olan sini.\nYenidən şüşədən hazırlanmış üzərində yarpaq naxışları olan sini modeli.\nDairəvi formada olan modern sini.\nTaxtadan hazırlanmış sini modeli.\nDüzbucaqlı formada gümüşü rəngli sini.\nYenə də gözəl görünüşlü sini modeli.\nŞəffaf şüşədən hazırlanmış, qulpları isə taxtadan olan sini.\nGözəlliyi ilə göz oxşayan gümüşü rəngli model.\nKənarları kvadrat şəkilli sini.\nModern tərzində olan qırmızı rəngli sini.\nKənarlarında sarı rəngli işləmləri olan sini.\nNormal. Tesekkurler paylasim ucun.\n11 fevral 2015 01:22\n1ci dahaa cox xosuma geldi\n6 fevral 2015 15:58\n4 və 5-ci şəkildəkilər məndə də var , siniləri çox bəyənirəm kolleksiya yiğiram..)\n24 yanvar 2014 11:12\nayyyyy ne gozeldi mende istedim cox zovqnen secmisiz\n24 yanvar 2014 11:08\n31 dekabr 2013 12:43\nCOX GOZELDI HAMISI,TESEKKURLER\n23 dekabr 2013 20:54\nŞərhəriniz üçün təşəkkürlər xanımlar\n11 dekabr 2013 22:22\nCOOOOX BEYENDIM . MEN DEMEK OLARKI HER SEYI SUFREYE SINI ILE GETIRIREM..SINISIZ GETIRENDE MAMA DANLAYIR...\n10 dekabr 2013 12:02\nMaraqlidi hamisi bəyəndim\n10 dekabr 2013 01:35\nHƏrəsi bir başqa cür qəşəngdir.Təşəkkürlər\n10 dekabr 2013 01:18\nÇox gözəldir hər biri. Gülya\n10 dekabr 2013 00:27\nŞərhləriniz üçün hər birinizə təşəkkür edirəm xanımlar, bəyənmənizə sevindim\n9 dekabr 2013 20:03\nCanim cox beyendim..Cox saqol..Hamisi gozeldi..birazda qab xestesiyem..\n9 dekabr 2013 18:58\nCox gozeldiler. Tesekkur\n9 dekabr 2013 18:55\nBəyəndiklərim oldu Təşəkkür\n9 dekabr 2013 17:23\nHamisi bir birinde gozeldi\n9 dekabr 2013 15:50\nHer biri gozeldir paylasdigin ucun sagol\n9 dekabr 2013 15:44\nHamisi cox gozeldir tesekurler\n9 dekabr 2013 15:05\nÇox gözeldiler teşekkürler\n9 dekabr 2013 14:23\nAyy cox beyendim hamisini cox gozeldiler tesekkurler\n9 dekabr 2013 14:13


Azərbaycan Prezidenti Davosda bir sıra görüşlər keçirib Siyasət\n22 Yanvar 2019 18:20\nGörüşdə Azərbaycan ilə Gürcüstan arasında ikitərəfli münasibətlərin müxtəlif sahələrdə uğurla inkişaf etdiyi bildirilib. Ölkələrimizin həyata keçirdiyi mühüm qlobal layihələrin əhəmiyyəti qeyd edildi, əməkdaşlığın bundan sonra da genişlənəcəyinə əminlik ifadə olunub.\nSöhbət zamanı ikitərəfli münasibətlər və qarşılıqlı maraq doğuran məsələlər ətrafında fikir mübadiləsi aparılıb.\nYanvarın 22-də Azərbaycan Respublikasının Prezidenti İlham Əliyev Davosda Dünya Bankının baş icraçı direktoru xanım Kristalina Georgiyevailə görüşüb.\nGörüşdə xanım Kristalina Georgiyeva Prezident İlham Əliyevi ölkədə aparılan uğurlu islahatlar və Azərbaycanın Dünya Bankının "Doing Business 2019" hesabatında 25-ci yerə yüksəlməsi münasibətilə təbrik edib. Bildirib ki, bu, Dünya Bankının "Doing Business" reytinqinin tarixində ən uğurlu və böyük nailiyyətlərdən biridir. O, bu uğurlu islahatların bundan sonra da davam etdirilməsinin önəmini vurğulayıb.\nPrezident İlham Əliyev Dünya Bankı ilə əməkdaşlıqdan razılığını ifadə etdi və bankın daim Azərbaycana lazımi dəstək göstərdiyini vurğulayıb. Dövlət başçısı Dünya Bankı ilə əməkdaşlığın bundan sonra da uğurla davam etdiriləcəyinə əminliyini bildirib. Prezident İlham Əliyev Azərbaycanın əldə etdiyi uğurların "Doing Business 2019" hesabatında əks olunmasından məmnunluğunu vurğulayıb. Dövlətimizin başçısı bu göstəricilərin daha da yaxşılaşdırılması ilə bağlı xüsusi komissiyanın yaradıldığını dedi. Qeyd etdi ki, "Doing Business 2019" hesabatında Azərbaycanın 32 pillə irəliləyərək 25-ci yerdə qərarlaşması həyata keçirilən çox vacib islahatlar nəticəsində mümkün olub. Dövlətimizin başçısı bunu böyük uğur kimi dəyərləndirdi. Prezident İlham Əliyev Azərbaycanın iqtisadi sahədə əldə etdiyi uğurlara verilən yüksək qiymətə görə təşəkkürünü bildirdi.\nAzərbaycan Respublikasının Prezidenti İlham Əliyev yanvarın 22-də Davosda "SAP SE" şirkətinin baş icraçı direktoru Bill Makdermot ilə görüşüb.\nGörüşdə Bill Makdermot müəllifi olduğu kitabı dövlət başçısına təqdim edib.\nSöhbət zamanı Bill Makdermot Azərbaycan ilə əməkdaşlıqdan məmnunluğunu vurğulayıb və son illər Prezident İlham Əliyevin rəhbərliyi ilə həyata keçirilən islahatların və ölkəmizin inkişaf proqramlarının onlarda böyük maraq oyatdığını bildirib. Şirkətin artıq Bakıda ofis açdığını deyən Bill Makdermot Prezident İlham Əliyevin həyata keçirdiyi iqtisadi siyasətin reallaşdırılmasında və rəqəmsal iqtisadiyyatın formalaşmasında "SAP SE" şirkətinin dəstək verməyə hazır olduğunu ifadə edib. Qeyd edib ki, şirkət həm dövlət sektorunda, həm də özəl sektorda rəqəmsal iqtisadiyyatın, ümumiyyətlə, rəqəmsallaşmanın inkişafına töhfə verə bilər. Azərbaycan dövlətinin başçısının həyata keçirdiyi iqtisadi siyasət onlarda bu inamı yaradır.\nBill Makdermot vurğulayıb ki, Azərbaycan iqtisadiyyatındakı mövcud sabitlik və ölkənin maliyyə dayanıqlılığının güclənməsi rəqəmsal iqtisadiyyatın inkişafı üçün geniş zəmin yaradır. Eyni zamanda, rəqəmsal iqtisadiyyat böyük sürətlə iş yerlərinin artmasına imkan verir. Şirkətin baş icraçı direktoru xüsusi vurğulayıb ki, rəqəmsal iqtisadiyyatın inkişafı gender bərabərliyinin təmin olunmasına da töhfə verə bilər.\nPrezident İlham Əliyev "SAP SE" şirkəti ilə əməkdaşlıqdan məmnunluğunu bildirib. Dövlət başçısı qeyd edib ki, şirkətin Azərbaycanın müvafiq qurumları ilə əməkdaşlığı ölkəmizdə iqtisadiyyatın inkişafına, şəffaflığın artmasına, yeni iş yerlərinin yaradılmasına töhfə verib. Prezident İlham Əliyev bu istiqamətdə əməkdaşlığın davam etdirilməsinin önəmini vurğulayıb.\nAzərbaycan Respublikasının Prezidenti İlham Əliyev yanvarın 22-də Davosda "CISCO" şirkətinin icraçı vitse-prezidenti və satış rəhbəri xanım Gerri Elliott ilə görüşüb.\nGörüşdə Gerri Elliott Azərbaycanın müxtəlif dövlət qurumları ilə əməkdaşlıqdan məmnunluğunu bildirib.\nQeyd edib ki, Azərbaycan regionda şirkətin əməkdaşlıqda maraqlı olduğu ən mühüm dövlətlərdən biridir. Gerri Elliott "CISCO" şirkətinin layihələrinə göstərdiyi dəstəyə görə Prezident İlham Əliyevə minnətdarlığını bildirib. O, hər bir dövlətin inkişafı üçün lazım olan üç əsas istiqaməti Azərbaycanda müşahidə etdiklərini vurğulayıb. Bu baxımdan Azərbaycanda islahatların aparılması üçün bacarıqlı liderin olmasını, konkret inkişaf planlarının mövcudluğunu, bu planların reallaşdırılmasını və dövlətin inkişafını təmin edəcək əsas amillərdən biri kimi inkişaf planlarında göstərilən hədəflərə çatmaq üçün məsul qurumların müəyyənləşdirilməsinin Azərbaycanın inkişafında əsas amillər olduğunu qeyd edib.\nXanım Gerri Elliott Azərbaycan Hökuməti, xüsusilə Ədliyyə Nazirliyi ilə məhkəmələrin, cəzaçəkmə müəssisələrinin inteqrasiyası, bu sahədə elektron xidmətlərin səviyyəsinin daha da artırılması istiqamətlərində sıx əməkdaşlıq etdiklərini vurğulayıb. O, "CISCO"nun Azərbaycanın iqtisadi inkişafın müxtəlif istiqamətləri üzrə həyata keçirdiyi siyasətə dəstək verməyə hazır olduğunu ifadə edib və Azərbaycan hökuməti ilə sıx əməkdaşlığa görə minnətdarlığını bildirib.\nPrezident İlham Əliyev "CISCO" şirkəti ilə əməkdaşlıqdan məmnunluğunu vurğulayıb. Dövlət başçısı şirkətin Azərbaycanın aidiyyəti qurumları ilə məhsuldar əməkdaşlığından razılığını bildirib. Prezident İlham Əliyev bu əməkdaşlığın Azərbaycanın müəyyən etdiyi proqram və planların həyata keçirilməsində, şəffaflığın artırılmasında və digər elektron xidmətlərin inkişafında əhəmiyyətini qeyd edib.


“Şəmkir” Kvaratsxeliyanı Dubaya buraxmayıb » Football-plus.az\n“1998-ci ildə isə Azərbaycan yığmasından təklif alanda...”\nYığmanın sabiq üzvü Badri Kvaratsxeliya “Qruziya Online” portalına müsahibə verib. Ölkəmizdə top qovduğu müddətdə “Kəpəz” və “Şəmkir”in şərəfini qoruyan forvard ötən günləri yada salıb, karyerasının Azərbaycan səhifəsini vərəqləyib.\n- Azərbaycan klublarının şərəfini qorumusuz, ölkə çempionu və ölkə kubokunun qalibi olmusuz. Yığmanın da formasını geymisiz. Necə oldu ki, ora yollandız?\n- 1997/98 mövsümünü Gəncə “Kəpəz”ində keçirdim. 22 oyunda 20 qol vurmaqla həm bombardir oldum, həm də komandamla birgə çempionluğu bayram etdik. Həmin mövsüm “Kəpəz” ölkə kubokunu da qazandı ki, finalda bir qol vurdum. Bu komandaya “Merani”nin qolkiperi Qubaza Dolidzenin rəyi əsasında yollanmışdım. Dostları ondan “Kəpəz”ə forvard tapmaqda yardımçı olmasını istəmişdilər. Ondan sonra 5 mövsüm “Şəmkir”in şərəfini qorudum ki, həmin komanda ilə 3 dəfə çempion olduq, iki dəfə ölkə kubokunun finalına yüksəldik, bir dəfə mövsümün ən sərrast futbolçusu adını qazandım. “Şəmkir”in formasında 110 matça çıxdım və bu oyunlarda 51 dəfə fərqləndim. Azərbaycan çempionatlarında 3 dəfə het-trik etmişəm. Çempionlar Liqasının təsnifat mərhələsində “Skonto” ilə matçda da 3 dəfə fərqlənmişəm.\n- Və sizi Azərbaycan millisinə dəvət etdilər. Ona qədər sizi Gürcüstan yığmasına çağırmamışdılar?\n- 1980-cı illərdə Gürcüstanın yeniyetmə və gənclər yığmasında oynamışdım ki, bununla həmişə fəxr edirəm. O ki qaldı əsas yığmaya, 1990-cı illərdə yığmada elə güclü rəqbət var idi ki, mən heç ora dəvət alacağımı gözləmirdim. Həmin vaxt Gürcüstan millisində məndən də güclü futbolçular çıxış edirdilər. 1998-ci ildə isə Azərbaycan yığmasından təklif alanda, 33 yaşım olduğundan yığma səviyyəsində oynamaq üçün gec olduğunu düşünüb razılıq vermədim. 1999-un sonunda mənə yenidən ölkənin əsas komandasında oynamağı təklif etdilər. Onda artıq 34 yaşım var idi. Ancaq bu dəfə riskə getdim. Yığmanın heyətində DÇ-2006-nın seçmə mərhələsi çərçivəsində İsveç və Makedoniya ilə oyunaların iştirakçısı oldum. Bir də Gürcüstanla yoldaşlıq görüşündə meydana çıxdım. Millinin iki qarşılaşmasında isə ehtiyat oyunçular skamyasında əyləşdim. Karyeramın sonunda Birləşmiş Ərəb Əmirliklərinin “Dubay Sport Klub”una dəvət olundum və baxışdan da uğurla keçdim. Ərəblər mənə çox yaxşı, məni qane edən şərtlərlə müqavilə təklif etdilər. Lakin həmin vaxt məni Dubaya buraxmadılar ki, futbolda belə hallar olur. Bundan sonra “Şəmkir”də oynamağa davam etdim və 39 yaşımda karyeramı başa vurdum.\n- Sonra da Gürcüstana döndüz və məşqçi olduz.\n- Tiflisə tez-tez gəlirdim. Şəmkirdən Gürcüstan paytaxtına cəmi 180 km idi. 1996-cı ildə - Azərbaycana yollanmamışdan bir il öncə ailə həyatı qurmuşdum. Həyat yoldaşım Maka Lukava futbolu sevir və onun futbola sevgisi sayəsində uşaqlarımız bu sahəyə yönəldilər. Böyük oğlum Nikanın 23 yaşı var. Gürcüstanın aşağı yaş qrupu üzrə klublarında oynasa da, səhhəti ilə bağlı 19 yaşında futbolu atıb təhsilə yönəldi. Ortancıl oğlum Xviça 2001-ci il fevralın 12-də Tiflisdə dünyaya gəlib. Yeri gəlmişkən, kiçik oğlum Tornike də fevralda dünyaya göz açıb, hazırda onun 10 yaşı var. Bəli, karyeramı başa vurandan sonra Tiflisə döndüm. Futbolsuz qala bilmədiyimdən məşqçi lisenziyası aldım. 2005-07-ci illərdə “Sioni”də Kaxa Sxadadzenin köməkçisi işlədim. 2008-in yayında isə “Standard”da onun yardımçısı funksiyasını yerinə yetirdim. 2009-un fevralından iyuna kimi Bakı komandasının baş məşqçisi oldum. Ondan sonra Sxinvali “Spartak”ında çalışdım. 2012-də “Qəbələ”də Ramiz Məmmədovun köməkçisi, daha sonra isə “Turan” və “Şəmkir”də çalışdım. “Samtredia” və “Rustavi”də işləmişəm. 2019-un yazında səhhətimlə əlaqədar (ürəyindən əməliyyat olunub) məşqçi fəaliyyətinə son qoymuşam. Ortancıl oğlum Xviça isə 19 yaşındadı. Bildiyiniz kimi, hazırda Rusiyada legioner həyatı yaşayır. İndi bütün diqqətim ona yönəlib. Xviça üçün həm ata, həm dost, həm də məsləhətçiyəm. Hərdən Xviçaya məsləhətlər versəm də, bunu yumşaq formada edirəm. O, futbolla yaşayır. Futbol onun üçün təkcə peşə yox, həmçinin həyat tərzidi. Ən böyük fanatı isə kiçik oğlum Tornikedi. Dediyim kimi,10 yaşı var, Tiflisin “Avaz" klubunda çıxış edir. Hələlik oyunundan razıyam".


Qəzzafinin Belçika banklarından yoxa çıxan 5 milyardının Liviyada müharibəyə xərcləndiyi bəlli oldu » Ulu Yol Xəbər portalı\nUlu Yol Xəbər portalı » Baş Xəbər » Qəzzafinin Belçika banklarından yoxa çıxan 5 milyardının Liviyada müharibəyə xərcləndiyi bəlli oldu\nQəzzafinin Belçika banklarından yoxa çıxan 5 milyardının Liviyada müharibəyə xərcləndiyi bəlli oldu\nLiviyanın öldürülən lideri Müəmmər Qəzzafi hökumətinə aid Belçikadakı banklarda olan milyardlarla avronun itdiyi ortaya çıxdı.\nAvropa.info xəbər verir ki, Belçika parlamentinin deputatı Jorj Gilginetin gündəmə gətirdiyi "Belçikada Qəzzafiyə məxsus hesablardan itən 5 milyard avronun mənimsənilməsi” iddiası BMT tərəfindən araşdırır.\nGilginet, Belçika dövlət kanalı RTBF-yə verdiyi müsahibədə Belçikanın Liviyadan gələn pulların dondurulması haqda BMT qətnamələrinə riayət etmədiyini deyib.\n"Mən Belçika dövlət orqanlarından məsələ ilə bağlı məhdud məlumat aldım. Lakin böyük bir qalmaqala yol açacaq bu məsələnin bir an əvvəl aydınlaşdırılması lazımdır. Hesablardakı milyonlarla avro Liviyada adları bizə məlum olmayan adamlara verilib” – Jorj Gilginet belə deyib.\nRTPF telekanalı həmçinin, adının çəkilməməsini istəyən bir mənbəyə istinadən yaydığı xəbərində, yoxa çıxan pulların Liviyada davam edən vətəndaş müharibəsini maliyyələşdirmək üçün istifadə edildiyini bildirib.\nBu arada BMT yaydığı hesabatında, telekanalın iddialarını təsdiqləyib. Hesabata görə, Qəzzafinin yoxa çıxan pulları bölgədə xaos yaradan silahlı qruplara göndərilib.\nQəddafinin 2011-ci ildə öldürülməsinin ardından BMT Belçikadakı hesabları dondurma haqda qərar vermişdi. Lakin daha sonra bu hesablardakı səhmlər və faiz gəlirlərinə mane olunmadığı ortaya çıxmışdı.


Gəncənin nəqliyyat kralı: Sabit Bağırov » Azərbaycan İnformasiya Agentliyi\nBir müddət əvvəl Moderator.az olaraq Gəncədə yerləşən "Simurq kompaniya"sından ciddi bir yazı yayımlamışdıq. Kompaniyanın əsas fəaliyyəti Gəncədə nümunəvi sərnişindaşınmanı təmin etmək olsa da, burada bu işdən başqa bütün neqativ hallara, qanunsuzluqlara yol verildiyini, böyük mənimsəmələrin baş verdiyini, əldə edilən gəlirin şəxsi ciblərə daxil olduğunu yazmışdıq.\nAraşdırmaların davamı olaraq məlum oldu ki, uzun illərdir Gəncədə bu kompaniyanın fəaliyyəti başlı-başına buraxılıb.\n"Gəncə-Simurq" kompaniyasını Əflatun Əliyev yaratsa da, hazırda bütün səlahiyyətlər kompaniyanın ikinci şəxsi hesab edilən Sabit Bağırovdadır. O həm də Gəncədə nəqliyyat kralı kimi ad qazanıb. İndiyə kimi satdıqlarından başqa özünə məxsus 6 marşrutu var ki, bunun hərtərəfli gəlirləri sırf Sabit Bağırovun cibinə axır. 5 nömrəli marşruta 4, 25 nömrəli marşruta 1,1 nömrəli marşruta isə 1 mikroavtobus buraxan nəqliyyat kralının cibinə hər gün plandan və digər ödəmələrdən başqa 40-50 manat pul daxil olur və bu da ay ərzində 14-15 min mat vəsaitin yayınması deməkdir. Əvəzində isə qəpik belə vergi ödəmir.\nBunlar az imiş kimi Gəncədə xəttlərin satılmasına da rəhbərliyi bu adam eləyir. Elə xətt var ki, onu 50-60 min mata satıb və sahibkarın qazanc əldə etməsi üçün də ara məsafələrini çox qoyub. Deməli nəqliyyat sahibi pul qazanır, sərnişin isə ara məsavəsinin çoxluğuna görə əziyyət çəkməli olur.Bunu sübut etməyin isə çox sadə bir yolu var. Qəfil xəttlərə çıxan sürücülər dəyişdirilir və ortaya çıxan ölüb-öldürmək məqamında hər məsələ aydınlaşır.\nÖlkə başçısının sərnişin daşınmasını qaydaya salmaq və daha yaxşı xidmət göstərmək barədə verdiyi sərəncamdan xeyli vaxt keçsə də Gəncədə bu haqqda düşünmək istəyən yoxdur. Regional nəqliyyat departementi ya bu sahədə mükəmməl deyil, ya da hansa anlaşılmayan səbəbə görə kompaniyanın maliyyə fırıldaqlarına göz yumurlar.\nFaktlara müraciət edək. 1 saylı marşruta gün ərzində 13 mikro avtobus buraxılır, günün sonunda onların hər birindən 95 manat plan alınır və bu da ümumi say və məbləğdə 1.235 manat təşkil edir. 2 saylı marşurtda isə günun sonunda bu qayda hesablamaya görə 935, 5 saylı marşrutda 600, 6 saylıda 975, 9 saylıda 520, 25 saylıda 325 manat pul hesablanır və cəmi bu marşrutlardan 4.590 manat gəlir götürülür. Bu bir gündə yalnız “Hundai” markalı mikroabtobuslardan götürülən gəlirdir. Bunu da bir aya vuranda ağıla sığmayan məbləğ yaranır.\nLakin iş bununla bitmir. Gün ərzində daha 60 “Qazel" markalı mikro avtobus da xəttə buraxılır ki, bunların da hər birindən işin sonunda 30 manat pul alınır. Rəqəmlər bütün mətləblərə aydınlıq gətirdi. Yəni, bu “Qazel"lər gün ərzində 1.800, ay ərzində isə 54.000 min manat müəssisəyə qazanc gətirir. Acınacaqlı olan isə budur ki, bu qədər gəlirin qarşısında bir nəfər belə sürücü əmək haqqı almır. Əmək haqqı alınmırsa deməli xeyli sayda işçi sosial ödəmələrdən və gəlir vergisindən yayınır. Bu rəqəmlər dünəndə belə idi, bu gün də belədir və nə qədər ki, regional nəqliyyat departementi məsələlərə göz yumur və konkret addım atmır sabah da belə olacaq. Bu isə küllü miqdarda gəlirin büdcədən yayınması və ayrı-ayrı şəxsləri varlandırmasından başqa heç nə deyil.\nAmma Gəncənin bu gün gəlirlərin büdcəyə cəmləşməsinə daha çox ehtiyacı var.\n14-03-2017, 10:16 İllərdir qadın olduğu düşünülən xəstə baxıcısı kişi çıxdı - FOTO\n21-06-2016, 12:05 Azərbaycan və Ermənistan rəhbərləri bir sıra məsələlərdə razılığa gəldilər\n12-07-2017, 15:34 II və III qruplarının imtahanında 34041 abituriyent iştirak edəcək\n27-02-2019, 18:34 MSK-ya hesabat verən partiyalar - SİYAHI


Ovu qadağan edilən quşları ovlayan ovçular saxlanılıb\nSənədi olmadan qanunsuz şəkildə ovçuluqla məşğul olan N.Şirəliyev Lənkəran Su Polis Şöbəsinin əməkdaşlarının xidməti ərazilərində olan Qızılağac Dövlət Qoruq ərazisində ələ keçib.\nBAKI, 27 noyabr — Sputnik. Daxili İşlər Nazirliyi (DİN) Nəqliyyatda Baş Polis İdarəsi Su Nəqliyyatında Polis İdarəsinin əməkdaşlarının keçirdikləri növbəti uğurlu tədbir zamanı kustar üsulla, yəni gərginlik artıran cihazla qanunsuz balıq ovu ilə məşğul olan şəxs saxlanılıb.\nSu Nəqliyyatında Polis İdarəsindən Sputnik Azərbaycan-a verilən məlumata görə, ekoloji cinayətlərə qarşı mübarizə tədbirləri çərçivəsində keçirilən əməliyyat nəticəsində Şəmkir rayonu Kür çayı ərazisində gərginlik artıran cihazdan istifadə edərək qanunsuz balıq ovu ilə məşğul olan Nəbiyev Eldəniz Bəhram oğlu saxlanılıb. Yoxlama zamanı ondan gərginlik artıran cihaz və bir ədəd rezin qayıq götürülərək su polisinin əməkdaşları tərəfindən protokollaşdırılıb. E.Nəbiyev tutduğu əməldən peşman olduğunu bildirib. Onunla aparılan profilaktiki söhbətlər zamanı balıq ovu ilə məşğul olmağın qanuni yolları izah edilib.\nSu Nəqliyyatında Polis İdarəsinin apardığı növbəti əməliyyat zamanı Lənkəran ərazisində "Qırmızı Kitab"a düşmüş ördək quşlarının ovlanması ilə məşğul olan Masallı rayonunun Öncəqala kənd sakini Şirəliyev Nizami adlı şəxs saxlanılıb. Sənədi olmadan qanunsuz şəkildə ovçuluqla məşğul olan N.Şirəliyev Lənkəran Su Polis Şöbəsinin əməkdaşlarının xidməti ərazilərində olan Qızılağac Dövlət Qoruq ərazisində ələ keçib.


Səudiyyə türk polisinə konsulluq avtomobilini axtarmağa icazə vermədi\n23 okt 2018, 01:33\nƏr-Riyad hakimiyyəti türkiyəli müstəntiqlərə bu gün tapılmış Səudiyyə Ərəbistanının Baş Konsulluğunun adına rəsmiləşdirilən nömrə nişanlı avtomobilə ətraflı baxılmasını həyata keçirməyə icazə verməyib. Yeniavaz.com Türkiyənin NTV telekanalına istinadla xəbər verir ki, nəqliyyat vasitəsi İstanbulun Sultanqazi rayonundakı yeraltı dayanacaqda tərk edilib.\nDayanacaq Səudiyyə Ərəbistanının Baş Konsulluğunun binasından təqribən 20 kilometr aralıda yerləşir. Avrtomobili ora diplomatik missiyanın Türkiyə vətəndaşı olan sürücülərindən biri iki həftə əvvəl aparıb. Polis və müstəntiqlər jurnalist Camal Qaşıqçının işi çərçivəsində maşını axtarmaq üçün parklanma yerinə gəliblər. Lakin avtomobilə yalnız kənardan pəncərə vasitəsilə baxa biliblər.\nTelekanal qeyd edir ki, Səudiyyə tərəfi ətraflı baxış keçirməyə və bununla bağlı istintaq tədbirləri aparmağa icazə verməyib. Bununla belə, polis əməkdaşları avtomobilin ətrafında və dayanacağın girişində növbətçilik çəkməyə davam edirlər.\nHəmçinin bildirilir ki, yerli hakimiyyətin əlində olan video görüntülərə əsasən, 4 gün əvvəl Səudiyyə Baş Konsulluğunun qeydiyyat nişanlı digər avtomobili bu dayanacağa gəlib. Konsulluğun nəqliyyat vasitəsi orada təqribən 11 dəqiqə qalıb və bu müddət ərzində parklanmış avtomobilə xarakteri barədə hələ məlum olmayan əşyalar qoyulub.